Koronavirus: 100 kysymystä ja vastausta koronasta\nEsititte kysymyksiä koronaviruksesta. Etsimme vastaukset jokaiseen sataan kysymykseen!\n23.03.2020 klo 9:14 (muokattu 23.03.2020 klo 11:22 )\n1. Mitkä ovat tartunnan oireet?\nKuume ja yskä ovat koronaviruksen yleisimmät oireet. Niiden lisäksi myös hengenahdistus ja väsymys ovat melko yleisiä koronaviruksen oireita. Arviolta vain viitisen prosenttia koronavirukseen sairastuneista kärsii vuotavasta nenästä, aivastelusta tai kurkkukivusta. Nämä edellä mainitut oireet liittyvät useimmissa tapauksissa tavalliseen flunssaan.\n2. Saako COVID-19-virukseen immuniteetin jos sen sairastaa kertaalleen?\nSaa. Näin sanoo erikoislääkäri Olli Vapalahti. Suomessakin olleilla potilailla on havaittu, että sairauden toisen viikon aikana ihmiselle kehittyy vasta-aineita, jotka muodostavat immuniteetin.\n3. Jos minulla on oireeton tartunta, voinko silti tartuttaa koronaa muihin ihmisiin?\nKyllä. THL:n mukaan sairastunut ihminen saattaa tartuttaa muita jo ennen oireiden alkamista, mutta riski tartunnan levittämiseen on huomattavasti pienempi kuin sellaisella ihmisellä, jolla on oireita. Oireeton ihminen on kuitenkin hyvin vaarallinen tartuttaja. Hän ei tunne itseään sairaaksi, ja liikkuu siksi ihmisten parissa hyvin vapautuneesti.\nTällainen supertartuttaja oli venäläinen lääkäri Irina Sannikova, joka tapasi jo sairaana suuren määrän lääketieteen opiskelijoita ja asiantuntijoita palattuaan Madridista.\nOikea tapa yskiä on yskiä kyynärtaiseen, ei käteen. Mostphotos\n4. Minulla on flunssan oireita, jonka aiheuttajaa ei tiedetä. Kauanko minun pitää olla pois töistä tai välttää sosiaalista kanssakäymistä?\nJos sinulla on lieviä flunssan oireita, kuten nuhaa, yskää, kurkkukipua ja kuumetta, sinun pitää pysyä kotona, kunnes olet ollut oireettomana vähintään vuorokauden. Jos työskentelet terveydenhuollossa tai vanhustenhuollossa, sinun pitää olla kotona, kunnes oireiden päättymisestä on 48 tuntia. (Lähde: THL)\nVoit lopettaa tupakoinnin vaikka tänään! Adobe Stock / AOP\n5. Kuinka moni koronavirustartunnan saanut parantuu?\nValtaosa tartunnan saaneista parantuu. Myös sairaalassa hoidetuista potilaista suurin osa toipuu taudista. (Lähde: THL)\n6. Aivastuttaa ja yskittää, mutta paperinenäliinaa ei ole saatavilla. Kannattaako suuta suojata silloin paljain käsin?\n7. Onko koronavirus vaarallisempi tupakoitsijoille?\nTupakoinnin vaaroihin perehtyneen kalifornialaisen UCSF-yliopiston professori Stanton A. Glantzin mukaan Kiinassa tupakoivilla koronapotilailla näytti olevan muihin koronapotilaisiin verrattuna jopa 14 kertaa suurempi riski saada taudista vakava tai erittäin vakava muoto. Glantz suosittelee kansalaisille, että he lopettaisivat tupakoinnin ja myös sähkötupakan käyttämisen, sillä myös sähkötupakka heikentää keuhkojen kykyä taistella infektioita vastaan. (Lähde: UCSF)\n8. Liittyykö COVID-19 tartuntaan koskaan vatsaoireita?\nPienellä osalla vakavasti sairastuneista on havaittu myös huimausta, päänsärkyä, ripulia ja oksentelua. Tutkimuksissa on havaittu, että tulehdus voi siirtyä myös suolistoon, mikä selittäisi ripuli- ja vatsaoireet.\n9. Kuinka pitkään oireet kestävät?\nLievissä tapauksissa oireet helpottavat noin kahden viikon kuluessa. Vakavissa tai kriittisissä tapauksissa oireet voivat kestää kolmesta jopa kahdeksaan viikkoon. Niissä tapauksissa, joissa koronavirus on johtanut kuolemaan, sairastumisesta on kulunut 2–8 viikkoa.\n10. Voiko minulla olla koronatartunta, jos minulla on kuumetta, mutta ei hengitystieoireita?\nUusi koronavirus aiheuttaa hengitystieinfektioita ja keuhkokuumeita. Kuume voi johtua tulehduksesta jossakin muualla kuin hengitysteissä, mutta joskus keuhkokuumekin voi alkaa ilman hengitystieoireita. Oireiden perusteella et voi päätellä, onko hengitystietulehduksen aiheuttaja koronavirus vai joku muu virus tai bakteeri. Jos epäilet koronavirusta, tee oireiden arviointi netissä Omaolo-palvelussa. Varmuuden asiasta saa vain testaamalla. (Terveyskirjasto, Hengitysliitto)\n11. Minulla on flunssan oireita ja kuumetta, mutta yksin on tylsää sairastaa. Voinko kutsua ystävän kylään, jos pidämme turvavälin?\n12. Mistä tunnistan, onko minulla tavallinen yskä vai korona?\nOireiden perusteella et voi päätellä, onko hengitystietulehduksen aiheuttaja koronavirus vai joku muu virus tai bakteeri. (Lähde: THL)\n13. Siitepölykausi on alkanut. Miten erotan allergiaoireet koronasta? Onko kova allergia syy jäädä kotiin nyt kun kaikkea pärskimistä tulisi välttää?\nSiitepölyallergian oireita ovat vuotava nenä, aivastelu, kurkun kutina, silmien kirvely ja kutina sekä korvien kutina. Uuden koronaviruksen yleisimpiä oireita ovat yskä, kuume, kurkkukipu, päänsärky, hengenahdistus ja lihaskivut. Nämä oireet eivät kuulu siitepölyallergiaan. Allergia-, Iho- ja Astmaliiton asiantuntija Anne Vuorenmaan mukaan allergian takia ei tarvitse eristää itseään.\n14. Aiheuttaako koronavirus pysyviä elinvaurioita?\nOsalle sairastuneista koronavirus aiheuttaa laaja-alaisen keuhkokudoksen tulehduksen, joka voi aiheuttaa pysyvämpiä vauriota keuhkoihin. Koronavirus voi jättää fibroosia eli sidekudostumista keuhkoihin myös akuutista taudista paranemisen jälkeen. Pitkäaikaisvaikutuksista ei vielä ole tietoa. (Lähde: Hengitysliitto)\nMonet koronavirukseen sairastuneet ovat kuvailleet voimakkaita keuhkotuntemuksia. Alamy / AOP\n15. Onko mahdollista, että virus jää ihmisen kehoon piileväksi vielä senkin jälkeen kun siitä on todettu parantuneeksi negatiivisella testituloksella?\nKoronaviruksen sairastamisen jälkeen ihmiselle syntyy ainakin joksikin ajaksi melko hyvä immuniteetti tätä tautia vastaan. Viruksen piileväksi jäämisestä ei ole tietoa. (Lähde: THL)\n16. Jos hyväkuntoinen sairastuu koronaan, koska on syytä hakeutua hoitoon?\nJos oireesi ovat lievät etkä kuulu riskiryhmään, lepää ja sairasta rauhassa kotona, kunnes oireesi ovat loppuneet. Lieviä oireita ovat nuha, yskä, kurkkukipu, lihassärky tai kuume. Soita terveyskeskukseen, jos sinulle tulee vakavia oireita, kuten hengenahdistusta ja yleistilasi heikkenee. (Lähde: THL)\n17. Kuinka kauan koronavirus voi olla tarttuvana oireettomassa ihmisessä?\nOn mahdollista, että tartunnan saanut henkilö voi levittää virusta eteenpäin jo ennen oireiden alkamista. Tartuttavimmillaan sairastunut on silloin, kun hänellä on eniten oireita. Valtaosan tartunnoista aiheuttavat kuitenkin oireiset henkilöt. Tämänhetkisen tiedon mukaan taudin itämisaika on keskimäärin 4−5 päivää, mutta vaihteluväli voi olla 2−12 päivää. Näin kauan oireetonkin ihminen voi siis ainakin periaatteessa tartuttaa virusta. (Lähde: Hengitysliitto)\n18. Onko riskiryhmällä lyhyempi itämisaika?\nItämisaika on hyvin yksilöllinen ja siihen vaikuttavat monet tekijät. Riskiryhmissä viruksen itämisajasta ei ole vielä tarkempaa tietoa. (Lähde: THL)\n19. Miten uudelta koronavirukselta voi suojautua?\n20. Mistä tietää parantuneensa?\n21. Jos saan tartunnan, mitä ei tulisi tehdä?\nTöihin, kouluun eikä harrastuksiin saa mennä. Älä käytä taloyhtiön yhteisiä tiloja, älä kutsu vieraita. Vältä kontaktia muihin. THL suosittelee myös pysymään kotona. Sairaana ollessa lepo ja riittävä nesteiden nauttiminen on tärkeää.\n22. Perheenjäseneni on kotona kuumeessa ja yskässä mutta koronaa ei ole virallisesti testattu. Pitääkö koko perheen jäädä kotiin?\nKyseessä voi olla koronavirus, vaikka sitä ei olisi testattu. Kaikkia koronaan sairastuneita ei testata. Virustutkija Tuomas Aivelo suositteleekin tällaisessa tapauksessa koko perhettä jäämään kotiin karanteeniin, koska virus voi tarttua muihin ihmisiin jo ennen kuin oireet alkavat.\n23. Miksi altistuneiden koko lähipiiriä ei aseteta karanteeniin?\nKoko lähipiiri ei ole karanteenissa, koska he eivät ole olleet lähikontaktissa tartunnan saaneeseen, toisin kuin karanteeniin asetettu. Karanteeniin asetetun oireettoman henkilön lähipiiri ei ole tartuttava. Jos altistunut alkaa oireilla, tutkitaan, onko kyse koronaviruksesta. Tutkimustulosten perusteella karanteenia laajennetaan tarpeen mukaan lähiomaisiin. Tätä ennen lähiomaiset eivät tartuta muita. (THL)\nSaanko koronaviruksen ruuasta? 13 harhaluuloa koronaviruksesta\nMehiläinen aloitti koronavirustestit sosiaali- ja terveydenhuollon ammattihenkilöille yhdessä THL:n kanssa. Näytteenotto drive-in-testausasemalla Espoon Tapiolassa. Riitta Heiskanen\n24. Saako karanteenissa oleva henkilö käydä ulkona tai mennä kauppaan?\nKaranteenissa olevan henkilön pitää välttää lähikontaktia perheen ulkopuolisiin ihmisiin. Ulos voi mennä, jos ei mene muiden ihmisten lähelle. Esimerkiksi työhön, kouluun, päiväkotiin, harrastuksiin tai kauppaan sen sijaan ei saa mennä, koska näissä paikoissa lähikontaktia on vaikea välttää. (THL)\n25. Voiko karanteenin aina toteuttaa kotona?\nKaranteenin voi yleensä toteuttaa kotona. Jos kotona kuitenkin asuu yli 70-vuotiaita tai perussairaita henkilöitä, voidaan joutua harkitsemaan erityisjärjestelyjä. Tämä johtuu siitä, että karanteenissa oleva voi sairastua ja tartuttaa tautia eteenpäin ennen kuin ehtii hakeutua hoitoon. Koronaviruksen aiheuttama tauti voi olla ikääntyneille ja perussairaille vakava. (Lähde: THL)\n26. Kuinka pian koronan sairastamisen jälkeen voi palata töihin? Eli koska tietää, että voi poistua karanteenista turvallisesti?\nJos sinulla on lieviä flunssan oireita, kuten nuhaa, yskää, kurkkukipua ja kuumetta, sinun pitää pysyä kotona, kunnes olet ollut oireettomana vähintään vuorokauden. Jos työskentelet terveydenhuollossa tai vanhustenhuollossa, sinun pitää olla kotona, kunnes oireiden päättymisestä on 48 tuntia.\n27. Asun samassa taloudessa sairastuneen kanssa. Mitä keinoja minulla on suojata itseäni tartunnalta?\nJos mahdollista, muiden samassa taloudessa asuvien tulisi olla toisessa huoneessa. Jos tämä ei ole mahdollista, tulisi etäisyyden sairastuneeseen olla vähintään 1 metri. Sairastunut voi esimerkiksi nukkua eri vuoteessa. Huolehdi hyvästä ilmanvaihdosta yhteisissä tiloissa esimerkiksi avaamalla ikkunat wc-tiloissa, keittiössä ja kylpyhuoneessa, mikäli mahdollista. Noudata hyvää käsi- ja yskimishygieniaa. Käytä henkilökohtaista pyyhettä käsien kuivaamiseen. (Lähde: THL)\n28. Jos asuu yli 70-vuotiaan kanssa samassa taloudessa, mutta on itse alle 70, täytyykö silloin käyttää jotain erityistä suojausta kuten hengitysmaskeja?\nTHL suosittelee suu-nenäsuojauksen käyttöä koronavirusinfektioon sairastuneiden potilaiden lähikontakteille, kuten samassa taloudessa asuville.\nLääkitseminen ja korona\n29. Miten tautia hoidetaan?\n30. Lähteekö korona saunomalla?\nAsiantuntijoiden mukaan saunominen ei auta suojautumaan tai parantumaan koronaviruksesta. Sairaana saunomista ei muutenkaan suositella terveysriskien vuoksi.\nMiehet naisia alttiimpia koronavirukselle - kaksi aivan uutta faktaa viruksen leviämisestä\nSaunominen ei ole suotavaa sairaana. Arkistokuva Eurajoen Luvian Verkkorannasta. Kari Mankonen\n31. Onko sinkistä apua viruksen torjunnassa?\nEi ole mitään tieteellistä näyttöä, että sinkistä olisi apua.\n32. Onko Buranasta hyötyä koronan hoidossa?\nIbuprofeenia sisältävien tulehduskipulääkkeiden, kuten Buranan, Ketorinin ja asetyylisalisyylihappoa sisältävän Aspirinin on epäilty pitkittävän hengitystieoireita ja lisäävän komplikaatioiden vaaraa osalla potilaista, mutta tutkimusnäyttöä on niin vähän, ettei hoitokäytäntöjä ole asiantuntijoiden mukaan syytä muuttaa. (Lähde: Duodecim)\n33. Mikä on paras lääke koronaa vastaan?\nLääkäriseura Duodecimin mukaan parasetamoli on turvallisin valinta koronaviruspotilaalle. Koronavirustartunnan saaneet voivat lievittää kuume- ja kurkkukipuoireitaan parasetamolilla.\n34. Miksei koronaan ole lääkettä tai rokotetta jo?\nJapanilainen flunssalääke favipiravir (tunnetaan markkinanimellä Avigan) on auttanut koronapotilaita Kiinassa, jos oireet ovat olleet lieviä tai kohtalaisia. Rokote on vasta tulossa. Sen kehitys on monivaiheinen ja hidas prosessi. Rokotetta kehitetään myös Suomessa.\n35. Auttaako kuuma kylpy viruksen torjunnassa?\nEi auta. Ihmisen normaali ruumiinlämpö pysyy 36,5 ja 37 asteen välillä huolimatta siitä, kuinka kuuman suihkun tai kylvyn otat. Kylpeminen äärimmäisen kuumassa vedessä saattaa olla jopa vahingollista, sillä se voi polttaa ihoa.\n36. Suojeleeko pneumokokki- tai influenssarokote koronalta?\nEivät suojele. Koronavirus eroaa niin paljon influenssaviruksesta ja pneumokokkiviruksesta, että suojaa ei näistä rokotteista tule. Nuo rokotteet voivat kuitenkin pitää huolta siitä, että ihmisen perusterveys pysyy hyvällä tolalla ja siksi niistä voi olla hyötyä myös koronavirustartunnan tullen. (Lähde: WHO)\n37. Suojeleeko nenän huuhtelu koronavirukselta?\nEi. Suolavedellä nenän huuhteleminen ei anna suojaa koronavirusta vastaan. Jos tavallisen flunssan aikana huuhtelee nenäkannun avulla nenää suolaliuoksella, se voi hieman jouduttaa flunssasta paranemista. Nenän huuhtelu ei kuitenkaan ehkäise infektioita. (Lähde: WHO)\n38. Pitääkö valkosipuli loitolla koronavirusta?\nEi ole mitään näyttöä siitä, että valkosipuli voisi ehkäistä koronaviruksen tarttumista. (Lähde: WHO)\n39. Voiko seesamiöljyn avulla pitää koronaviruksen loitolla?\nSeesamiöljy ei tapa koronavirusta eikä pidä koronavirusta loitolla. (Lähde: WHO)\n40. Voiko koronaviruksen ehkäistä tai parantaa antibioottien avulla?\nEi voi. Koronavirus on virus. Antibiootit tehoavat vain bakteereihin. Jos joudut virustartunnan vuoksi sairaalahoitoon, antibiootteja voidaan tarvita, jos tartunnasta on seurannut myös bakteeritulehdus.\n41. Helsingissä noin 80 prosentissa busseista on turvaohjaamo, joka suojaa kuljettajaa virusten leviämiseltä. Miten tartuntojen leviämistä pyritään estämään, jos turvaohjaamoa ei ole?\nKäytännöt vaihtelevat kaupungista riippuen, mutta esimerkiksi Jyväskylässä tartuntoja pyritään estämään siten, että kuljettajan lähellä olevat etupenkit ovat pois käytöstä. Lisäksi matkustajia pyydetään välttämään käteisen käyttöä lippuostoksissa. (Lähde: Jyväskylän kaupungin joukkoliikennepäällikkö Ari Tuovinen)\n42. Miten käyttäytymistään julkisissa voi muuttaa tartuntojen ehkäisemiseksi?\nJos mahdollista, vältä ruuhka-aikoja ja flunssaisena liikkumista. Yski ja aivasta nenäliinaan tai hihaan. Heitä nenäliina heti roskiin. Pidä hanskat kädessä. Älä koskettele kasvojasi, äläkä kättele.\n43. Jos koronaan sairastunut yskii toisella puolella junaa, voinko saada tartunnan?\nKäytännössä tämä on hyvin epätodennäköistä, sillä THL:n mukaan koronavirus tarttuu ensisijaisesti pisara- ja kosketustartuntana. Myöskään eri pinnoilta leviäminen ei ole nykytietojen mukaan merkittävää.\nJos täytyy liikkua kotoa, harkitse pyörää. ANU KIVISTÖ\n44. Olen ostanut kuukausilipun kotikuntani julkiseen liikenteeseen. Voinko siirtää lippuani, kun minut on määrätty etätyöhön?\nTässä tilanteessa liikennöitsijöillä voi olla erilaisia joustoja. Asia kannattaa varmistaa alueesi joukkoliikenteestä vastaavalta taholta. (Kilpailu- ja kuluttajavirasto)\n45. Saanko vaihtaa ostetut lentoliput myöhempään ajankohtaan kuluitta?\nMahdollisuus lentojen siirtämiseen toiseen ajankohtaan riippuu pitkälti lentoyhtiön lippuehdoista ja halusta joustaa. Suurinta osaa edullisista lentolipuista ei ole mahdollista peruuttaa tai muuttaa ilman kuluja. (Kilpailu- ja kuluttajavirasto)\n46. Pitäisikö kotimaan matkailua välttää?\nKotimaanmatkailua ei ole tässä vaiheessa viranomaismääräyksin rajoitettu. Hallitus on varautunut rajoittamaan liikkumista Uudeltamaalta muualle Suomeen, totesi pääministeri Sanna Marin (sd) Ylen Ykkösaamussa lauantaina. Lisäksi turhaa liikkumista on syytä välttää, ja tämä pätee myös matkoihin kotimaassa.\nKorona ja ruokailu\n47. Voiko ruokakaupassa asioida turvallisesti?\nRuokakaupassa myynnissä olevista elintarvikkeista ei tämän hetkisen tiedon mukaan voi saada COVID-19-tartuntaa. Kauppojen pintojen tai esineiden osuutta ei myöskään pidetä merkittävänä taudin leviämisessä. Sairaana ei ole syytä asioida ruokakaupassa, koska sairas ihminen voi tartuttaa muita ihmisiä. (Lähde: Ruokavirasto)\n48. Onko syytä välttää joitakin tiettyjä elintarvikkeita?\nCOVID-19 ei säily eikä lisäänny elintarvikkeissa. Kaikkiin elintarvikkeisiin pätevät ruoan valmistamisen ja käsittelyn perusohjeet. (Lähde: Ruokavirasto)\n49. Voinko sairastua ravintolaruoasta?\nCOVID-19 koronaviruksen ei ole todettu tarttuneen ruoan tai juomien välityksellä. Sairaana ei ole syytä mennä ravintolaan, koska sairas ihminen voi tartuttaa muita ihmisiä. (Lähde: Ruokavirasto). Lisäksi monissa ravintoloissa toivotaan, että ruoka tilataan kotiin.\n50. Aiheuttaako COVID-19 ruokamyrkytyksiä?\nRuokamyrkytyksellä tarkoitetaan ruoan tai juoman välityksellä tarttuvaa tautia. COVID-19 koronavirus ei tämänhetkisen tiedon mukaan aiheuta ruokamyrkytyksiä. (Lähde: Ruokavirasto)\nHarkitse, voitko tilata ruokaa verkkokaupasta. Jukka Ritola\n51. Tarttuuko koronavirus elintarvikkeiden välityksellä?\nEi tartu. Toistaiseksi yhdenkään ihmisen ei ole todettu sairastuneen elintarvikkeiden välityksellä. Esimerkiksi vihannekset ja hedelmät kannattaa kuitenkin normaaliin tapaan pestä huolellisesti ennen niiden syömistä.\n52. Ostan usein lounaani salaattibuffetista. Onko se turvallista?\nRuoasta ei tämän hetkisen tiedon mukaan voi saada COVID-19 -tartuntaa. Buffetruokailussa pidetään suurimpana tartuntariskinä jonottamista lähietäisyydellä. Sairaana ei ole syytä mennä ravintolaan, koska sairas ihminen voi tartuttaa muita ihmisiä. Kädet pitää pestä aina ennen ruokailuun tuloa. Jos käsienpesu ei ole mahdollista juuri ennen ruokailun aloittamista, on syytä käyttää käsidesiä. (Lähde: Ruokavirasto)\nArkielämän muutokset ja korona\n53. Tulisiko käteismaksamista välttää?\nKyllä. Tällä hetkellä kannattaa aina maksaa kortilla, jos mahdollista. Joissain paikoissa käteistä ei edes oteta vastaan.\n54. Venyttävätkö kirjastot lainojen palautusaikaa koronakaranteenin takia?\nPääkaupunkiseudun Helmet-kirjastoissa lainat uusiutuvat automaattisesti, kun kirjastot ovat kiinni. Muualla Suomessa käytännöt voivat olla erilaisia. Kirjastot.fi-osoitteesta saat tietoa lähikirjastosi toimintatapoihin.\n55. Uskaltaako käydä uimahallissa?\nValtion ja kuntien uimahallit ovat suljettuina hallituksen päätöksellä.\nArkistokuva Jämijärven hiihtotunnelista. Miikka Kiminki\n56. Pysyvätkö Lapin hiihtoladut auki normaaliin tapaan niin kauan kuin lunta riittää? Entä eteläisen Suomen keinolumiladut? Paikalla saattaa päivän aikana olla satoja hiihtäjiä.\nAinakin toistaiseksi hiihtoladut ovat Lapin suurimmissa hiihtokeskuksissa auki normaaliin tapaan. Eteläisemmässä Suomessa on sama tilanne. Esimerkiksi Espoon Oittaalla, Helsingin Paloheinässä ja Tampereen Kaupissa ladut ovat toistaiseksi auki. Lapin suhteen kannattaa ottaa huomioon, että hiihtokeskukset ovat ilmoittaneet kiinnimenosta maaliskuun loppuun mennessä. Osa hiihtokeskuksista sulkeutuu jo aiemmin (22.3.)\n57. Voiko postipaketti esimerkiksi Kiinasta levittää koronavirusta?\nKoronavirus ei tartu Kiinasta tulleesta paketista tai kirjeestä, sillä koronavirus ei pysy hengissä kovin pitkää aikaa esimerkiksi paperin tai pahvin pinnalla. (WHO)\n58. Voiko koronavirus tarttua hanavedestä, ja selviytyykö virus vedenpuhdistusprosessista?\n”Voiko koronavirus tarttua hanavedestä, ja selviytyykö virus vedenpuhdistusprosessista? Ei voi. Vedenpuhdistuslaitoksissamme käytetty monivaiheinen desinfiointikäsittely tuhoaa raakavedessä mahdollisesti olevat virukset tehokkaasti. Näin ollen koronaviruksen leviämisriski juomaveden välityksellä on erittäin pieni pääkaupunkiseudulla. HSY:n toimialajohtaja Tommi Fredin mukaan hanavesi on yhtä turvallista kuin normaalitilanteessa.\n59. Onko lisääntynyt käsien peseminen nostanut vedenkulutusta? Täytyykö veden käyttöä alkaa säännöstellä?\nVedenkulutus ei ole noussut käsien pesemisen takia. HSY:n mukaan myöskään ihmisten siirtyminen kotioloihin ei todennäköisesti lisää kulutusta. Vedenkäyttöä ei tarvitse säännöstellä sen takia, että käsiä pestään enemmän. Käsienpesussa kuluu vähän vettä.\n60. Voiko seuraavan kuukauden aikana järjestää synttärijuhlat tai mennä juhlimaan kaveriporukan kanssa?\nJulkisilla paikoilla on kielletty yli kymmenen hengen kokoontumiset, mutta tämä koskee arkielämää muutoinkin. Kymmenen hengen kokoontumisia on syytä välttää ja pysyä lähikontakteista poissa niin, että ei synny vaaraa taudin leviämisestä tai tarttumisesta muihin. (Lähde: Sanna Marin tiedotustilaisuudessa 19.3.)\nNyt ei suositella tapaamaan ketään ylimääräistä. Adobe stock/AOP\n61. Voiko hautajaisia järjestää?\nSuomen evankelis-luterilaisen kirkon piispat ohjeistavat, että hautajaisvierainen rajana pysyy kymmenen osanottajaa. Hautaan siunaamisissa voivat pastoraalisista syistä kuitenkin olla läsnä vainajan kaikkein lähimmät omaiset, vaikka tämä ylittäisikin annetun 10 henkilön rajan. (Ev.lut-kirkon verkkosivut 18.3.)\n62. Voiko mennä hammashoitoon, jos on kiireetön tapaus? Entä kiireellinen?\nHammaslääkäriliiton mukaan oirehtivia potilaita ei tule hoitaa, ellei hoidon tarve ole kiireellinen.\n63. Oikeuttavatko etätyöt työhuonevähennykseen verotuksessa?\nTyöhuonevähennyksen saa jo sillä perusteella, että työskentelee kotona, oli syy mikä tahansa. Kun käyttää omaa asuntoa työn tekemiseen, voi vähentää siitä johtuvia kuluja, kuten internet-yhteyden käyttöä. Kaavamainen työhuonevähennys kattaa työhuoneen vuokran, kalusteet, valon, sähkön, lämmön ja siivouksen.\n64. Saako pääsiäisenä virpoa?\nNyt on parempi välttää tämäntyyppisiä sosiaalisia kontakteja. (Lähde: Virustutkija Tuomas Aivelo)\n65. Uskallanko kuntosalilla hipelöidä yhteiskäytössä olevia puntteja tai punnertaa jonkun toisen juuri käyttämällä jumppamatolla?\nKaikkien pintojen suhteen kannattaa käyttää nyt tervettä varovaisuutta. Urheilukäsineiden käyttö ja käsien pesu on nyt järkevää. Omia kasvoja ei myöskään kannata kosketella. Näillä ohjeilla selviää aika pitkälle, oli mikä tahansa julkinen pinta kyseessä. (Lähde: Virustutkija Tuomas Aivelo)\nKoronan vuoksi peruuntuneet huvit ja harrastukset.\n66. Konsertti ja teatteri peruuntuivat, saanko lippurahani takaisin?\nLähtökohta on, että tapahtuman peruuntuessa lipun hinta tulee palauttaa. Vaihtoehtoisesti voit neuvotella tapahtumajärjestäjän kanssa, miten lippua olisi mahdollista muulla tavoin myöhemmin hyödyntää. Jos liput on hankittu lipunvälittäjän kautta, sen veloittamia toimituskuluja ja palvelumaksuja ei yleensä voi vaatia palautettavaksi, vaikka tilaisuus peruuntuisikin. (Lähde: Kilpailu- ja kuluttajavirasto)\nOsa kuntosaliketjuista on edelleen auki. istock\n67. Kuntosali meni kiinni kuukaudeksi, mutta olen maksanut jäsenmaksut vuodeksi. Voinko saada ylimääräisen jäsenkuukauden kuluitta?\nVoit neuvotella kuntosaliyrityksen kanssa jäsenyyden kuluttomasta pidentämisestä tai keskeytystä vastaavasta hinnanalennuksesta. Osa kuntosaliketjuista on edelleen auki, mutta niistäkin moni tarjoaa asiakkailleen mahdollisuuden jäsenyyden tilapäiseen jäädyttämiseen. Jos pidät tarjottua hyvitystä riittämättömänä, voit reklamoida asiasta palveluntarjoajalle. (Lähde: Kilpailu- ja kuluttajavirasto)\n68. Kuulun urheiluseuraan, jonka toiminta on koronavirustilanteen takia keskeytetty. Voinko saada hyvitystä kausimaksuihin?\nSeuran tai muun yhdistyksen jäsenyyteen liittyvät kysymykset jäävät kuluttajansuojalain ulkopuolelle. Asia tulee selvittää seuran sisällä. (Lähde: Kilpailu- ja kuluttajavirasto)\n69. Miksi taudin nimi on COVID-19?\nTaudin virallinen nimi COVID-19 tulee sanoista ”corona”, ”virus” ja ”disease”. CO-rona-VI-rus-D-isease. Numerolla viitataan vuoteen, jolloin se havaittiin ensimmäisen kerran (2019).\n70. Mistä nimi korona tulee?\nNimi korona tulee siitä, että virus muistuttaa mikroskoopissa Auringon ulompaa kaasukehää eli koronaa. Sana corona on espanjaksi kruunu. (Lähde: WHO)\nArkistokuva Ylläkseltä. ronstik / Alamy Stock Photo\n71. Tappaako kylmä ilma ja lumi viruksen?\nEi tapa. Ei ole varsinaisesti mitään syytä uskoa, että kylmä sää tappaisi uuden koronaviruksen tai mitään muutakaan tautia. Ihmisen normaali ruumiinlämpö pysyy 36,5 ja 37 asteen välillä huolimatta ulkoisesta lämpötilasta tai säästä.\n72. Onko totta, että virus on mutatoitunut ja siitä on kaksi erilaista versiota nyt liikkeellä, lievempi ja tappavampi? Voiko virus mutatoitua vielä lisää?\nVirustutkija Tuomas Aivelon mukaan virukset mutatoituvat jatkuvasti, mutta se ei tarkoita sitä, että niiden toiminnallinen merkitys muuttuisi. Koronaviruskin on mutatoitunut, mutta siitä ei ole mitään näyttöä, että se olisi muuttunut vaarallisemmaksi tai helpommin tarttuvaksi.\nKorona ja raskaus, vauva, lapset\n73. Lisääkö COVID-19-infektio raskaushäiriöiden riskiä?\nCOVID-19-infektion mahdollisista vaikutuksista raskauteen on vielä vähän tietoa. Myös tutkimusaineistot ovat olleet hyvin pieniä. Julkaistuissa raporteissa COVID-19-infektion sairastaminen loppuraskauden aikana ei ole johtanut vakaviin seurauksiin. Aiemmin muiden koronavirusten (SARS ja MERS) aiheuttamissa raskaudenaikaisissa hengitystieinfektioissa on todettu muun muassa keskenmenoja ja ennenaikaisia synnytyksiä, mutta ei kehityshäiriöitä. (Lähde: THL)\n74. Voiko raskaana oleva nainen tartuttaa COVID-19-infektion sikiöön tai vastasyntyneeseen?\nUusi koronavirus, COVID-19 tarttuu pisara- ja kosketustartuntana. Koronavirus ei tiettävästi ole tarttunut veriteitse äidistä syntymättömään lapseen. Myöskään muiden koronavirusten ( SARS ja MERS) ei ole kuvattu tarttuneen veriteitse äidistä syntymättömään lapseen. (Lähde; THL)\n75. Pitääkö raskaana olevan alkaa valmistautua siihen, että joutuu synnyttämään poikkeusolosuhteissa, esimerkiksi kotona? Eli turvataanko synnytysosastojen riittävä henkilökunnan riittävyys?\nEpidemian torjuntatoimet Suomessa, mukaan lukien hallituksen antamat ohjeet ja rajoitukset, tähtäävät siihen että turvataan terveyspalveluiden riittävyys. (Lähde: THL)\nArkistokuva vauvasta. Kari Mankonen\n76. Ovatko vastasyntyneet alttiimpia koronatartunnalle kuin esimerkiksi yli vuoden vanhat lapset?\nVastasyntyneet ovat ensimmäisten laajempien epidemiologisten julkaisujen valossa todennäköisesti suuremmassa riskissä saada vaikean koronavirusinfektion. Tarttuvuudesta (alttiudesta tartunnan saamiselle) ei vielä ole sellaista tietoa että tuohon kysymykseen voisi vastata. (Lähde: THL)\n77. Sairastuvatko lapset aikuisia helpommin COVID-19-koronavirusinfektioon?\nNykytiedon mukaan eivät sairastu. Suurin osa tapauksista on raportoitu aikuisilla, joskin myös lasten COVID-19-tapauksia on kuvattu. Aiemmissa koronavirusepidemioissa (SARS, MERS) lasten infektiot olivat harvinaisia. (Lähde: THL)\n78. Miten lasta voi suojata infektiolta?\nLasta voi suojata infektiolta samalla tavoin kuin aikuisiakin. Hyvä käsi-ja yskimishygienia on tärkeää. Kontaktia sairastuneisiin kannattaa välttää. (Lähde: THL)\n79. Jos lapsi sairastuu koronaan, koska on syytä hakeutua hoitoon?\nJos lapsi sairastuu ja hänelle tulee jokin seuraavista oireista, hakeutukaa mahdollisimman pian lääkärin hoitoon: hengitysvaikeuksia, iho on sinertävä tai harmaa, lapsi ei juo tarpeeksi, lapsi oksentaa voimakkaasti tai jatkuvasti, lapsi ei herää tai reagoi mihinkään, lapsi on niin ärtyisä, ettei halua olla sylissä tai jos lapsen oireet häviävät, mutta palaavat sitten kuumeen ja pahemman yskän kera. (Lähde: THL)\n80. Voiko lapseni mennä pihalle leikkimään ulos muiden kanssa?\nMyös lasten ja nuorten on vältettävä kaikkia sosiaalisia kontakteja. Pääministeri Sanna Marin (sd) lausui torstaina 19. päivä, että lasten ei pidä mennä joukolla pelaamaan palloa tai kauppakeskukseen viettämään aikaa. Poikkeuslaki määrää välttämään kaikkia yli kymmenen hengen julkisia kokoontumisia, mutta pääministerin mukaan on syytä välttää myös pienempiä yksityisiä kokoontumisia ja lähikontakteja. Kielto koskee siis sekä kaikenlaisia pienten lasten leikkitreffejä ja pihaleikkejä että nuorison tapaamisia kaikenlaisissa ympäristöissä.\n81. Koska koulut aukeavat?\nPoikkeuslain mukaan koulut ovat suljettuna vähintään 13.4. saakka niin, että lähiopetusta saavat vain kriittisillä aloilla työskentelevien vanhempien 1.-3. luokilla olevat lapset. Päiväkodit ovat avoinna, mutta vahva suositus on, että kaikki kynnelle kykenevät hoitaisivat myös päiväkoti-ikäiset lapsensa kotona. (Hallituksen tiedotustilaisuus 19.3.2020)\n82. Onko käsisaippuoissa eroja? Ovatko jotkut tehokkaampia?\nEi sinänsä. Kunhan niissä on saippuaa, niin se riittää. (Lähde: virustutkija Tuomas Aivelo)\n83. Kuinka hoitaa jatkuvan pesemisen ja desinfioinnin kuivattamia käsiä?\nPäivittäinen käsivoiteen käyttö on paras keino hoitaa kuivia käsiä. Kannattaa käyttää kuiville käsille tarkoitettua voidetta nyt, kun käsiä pestään usein. (Lähde: Iida Kettunen, Yliopiston Apteekki)\n84. Voiko etikalla hätätilanteessa korvata desinfiointiaineen?\nEtikkaa ei kannata käyttää käsien desinfiointiin. Huolellinen vesisaippuapesu riittää. Jos käsien pesu ei ole mahdollista, kannattaa käyttää käsidesiä, sanoo proviisori Iida Kettunen Yliopiston Apteekista.\nTämän videon nähtyäsi et jätä käsienpesua väliin\nKäsidesit ovat loppuneet monista kaupoista. COLOURBOX\n85. Voiko käsidesiä tehdä itse?\nKäsidesin tekemistä itse ei suositella. Tärkeintä on käsien pesu runsaalla vedellä ja saippualla, vähintään 20 sekunnin ajan. (Lähde: Iida Kettunen, Yliopiston Apteekki)\n86. Auttaako käsidesin käyttö, jos ei pese käsiä?\nTHL:n mukaan käsidesistä on hyötyä koronaviruksen torjunnassa, mutta käsien toistuva ja huolellinen peseminen vedellä ja saippualla on paras tapa pitää virus loitolla.\n87. Kuoleeko koronavirus käsien kuivaajassa?\nKuumaa ilmaa puskevat käsien kuivaajat eivät tapa koronavirusta. Ehdottomasti parempi idea koronaviruksen välttämisen suhteen on pestä kädet kunnolla saippualla, huuhtoa kädet juoksevan veden alla ja pyyhkiä kädet huolellisesti paperipyyhkeeseen, jolla myös suljet hanan. Tämä tapa on loistava keino monia muitakin virustauteja vastaan. (WHO)\n88. Tarttuuko uusi koronavirus pinnoilta?\nUusi koronavirus tarttuu ensisijaisesti pisara- ja kosketustartuntana, kun henkilö yskii tai aivastaa. Pintojen osuus viruksen leviämisessä ei nykytiedon mukaan ole merkittävä. Koronavirukset ovat rakenteeltaan sellaisia, että ne eivät säily tartuttavina pinnoilla pitkään, etenkään vaihtelevissa lämpötiloissa. Vaikka hyvin herkin laboratoriomenetelmin koronavirusta löytyisi pinnoilta, tämä ei tarkoita, että virus tarttuisi tehokkaasti pintojen välityksellä. Tavanomaiset siivousaineet tehoavat hyvin koronavirukseenkin. Pintojen kautta tarttumisen riski on olennainen lähinnä sairaalassa, missä on paljon sairaita ja oireilevia potilaita. Kotioloissa pätevät samat ohjeet kuin muidenkin tautien kohdalla: siivotaan jälkiä aktiivisesti ja vältetään esimerkiksi samojen pyyhkeiden käyttämistä. (Lähde: THL)\n89. Miten virus säilyy eri pinnoilla?\nNew England Journal of Medicine -lehdessä julkaistu tutkimus paljastaa, että koronavirus voi tarttua jopa kolmen vuorokauden ajan, jos se on varastoitunut ruostumattomalle teräspinnalle tai muovin päälle. Vastaavasti pahvin päällä se ei selviä hengissä vuorokauttakaan. Näissä kaikissa tapauksista tartunnalta voi kuitenkin suojautua hyvällä käsihygienialla.\n90. Kannattaako minun pestä kotiani desinfiointiaineella?\nDesinfiointiaineiden käyttö kotona on haitallista hyödyllisille mikrobeille, jotka ovat välttämättömiä hyvinvoinnin kannalta ja kuuluvat osaksi jokapäiväistä elinympäristöä. Arjessa kodin pintojen tai pyykin desinfiointi ei ole suositeltavaa. Siivoukseen riittää vesi ja tarvittaessa sopiva yleispuhdistusaine. Desinfioivien puhdistusaineiden käyttö on tarpeen vain, jos on olemassa erityinen riski haitallisten bakteerien tai virusten esiintymiseen. (TUKES)\n91. Pitääkö sairastuneen pyykit ja astiat pestä erillään muista?\nSairastuneiden henkilöiden käyttämiä liinavaatteita, aterimia ja astioita ei tarvitse pestä erikseen. Pese liinavaatteet tavanomaiseen tapaan. Kun olet käsitellyt likaisia pyykkejä, pese kätesi huolellisesti vedellä ja saippualla tai desinfioivalla aineella. (Lähde: THL)\nMuut tärkeät kysymykset koronasta\n92. Miten korona on vaikuttanut kausi-influenssan aiheuttamiin kuolemiin?\nTHL:n mukaan influenssatapauksia on huomattavasti vähemmän kuin normaalisti. Määrä kääntyi laskuun samoihin aikoihin, kun Suomessa todettiin ensimmäinen koronatartunta. Tartuntauutisen jälkeen ihmiset ovat pesseet käsiään selvästi enemmän kuin yleensä.\n93. Saanko luovuttaa verta, voinhan kantaa virusta oireettomana?\nSPR ei testaa koronavirusta luovutetusta verestä. Samoin verenluovuttajilta ei testata koronavirusta. Veripalvelun viestintä- ja henkilöstöjohtaja Willy Toiviainen kertoo, että se ei ole tarkoituksenmukaista. Riski siihen, että koronavirus tarttuisi verensiirron välityksellä on erittäin epätodennäköinen. Epidemiassa ei ole tunnistettuja tapauksia siitä.\nHeljä kuvasi tunnelman lähes autioituneella ruotsinlaivalla: ”Avaraa oli”\nKarvainen ystävä pitää lenkittää poikkeusaikanakin. Adobe Stock / AOP\n94. Levittävätkö hyttyset uutta koronavirusta?\nEivät levitä. Toistaiseksi ei ole mitään todisteita siitä, että hyttyset levittäisivät uutta koronavirusta.\n95. Tarttuuko korona lemmikkiin?\nTämänhetkisen tiedon mukaan ei. Hongkongista on raportoitu tapaus, jossa epäiltiin viruksen tarttuneen sairastuneen ihmisen koiraan. Koiran näyte oli heikosti positiivinen, mutta koira oli oireeton. Koiralla ei myöhemmin otetussa testissä kuitenkaan ollut COVID-19:n vasta-aineita. (Lähde: WHO)\n96. Voiko koira levittää koronavirusta?\nToistaiseksi ei havaintoja siitä, että esimerkiksi kissa tai koira voisi koronavirusta levittää.\n97. Pääsevätkö turvapaikanhakijat Suomeen, kun rajat ovat kiinni?\nSisäministeri Maria Ohisalon (vihr) mukaan turvapaikanhakijoilla on kansainvälisten sopimusten mukaan edelleen oikeus hakea turvapaikkaa Suomesta.\n98. Koska maailmantalous toipuu?\nYritysten konkurssit sekä asuntomarkkinan romahdus iskee Kiinaan, mikä sysää maan pankit kriisiin kesään mennessä. Myös Eurooppa vajoaa syvään taantumaan. Tämä laukaisee uuden pankkikriisin, joka leviää nopeasti maailmalle. Maailmantalous putoaa kahdeksi seuraavaksi vuodeksi kuoppaan, mutta alkaa toipua hitaasti vuonna 2023, arvioi riippumaton ennustetoimisto GnS Economics. Talouden toipumisista on eri toimijoilla erilaisia ennusteita, mutta kaikki ennustavat voimakasta taantumaa.\nLääkkeiden hamstrausta on kehotettu välttämään. Adobe stock / AOP\n99. Kuinka moni tulee saamaan tartunnan?\nTHL:n tekemän mallinnuksen mukaan tartuntoja saa tämänhetkiset varotoimet huomioon ottaen 42 prosenttia Suomen väestöstä.\n100. Kuinka kauan epidemia kestää Suomessa?\nTHL:n viimeisimmän mallin mukaan epidemia kestää 188 päivää.\nMuokattu ja täydennetty 23.3. kello 11.22 kohtaa 58 juomavedestä.\nEduskunnan rokoteryhmä ehdottaa: Pneumokokkirokote kaikille yli 65-vuotiaille – syynä koronakriisi


Aivorytmi ennustaa, pystyykö ihminen nukkumaan melussa | Tiede\nAivorytmi ennustaa, pystyykö ihminen nukkumaan melussa\nklo 19:00 | 9.8.2010\nEEG osoittaa punaisten katkoviivojen välissä unta.\nYhdysvaltalaistutkimus voi auttaa kehittämään tekniikoita yöunen parantamiseksi ja sairaalahoidon kehittämiseksi.\nMelussa huionosti nukkuvat ihmiset turvautuvat usein korvatulppiin, mutta Massachusettesin yleissairaalassa tehty tutkimus tehty tutkimus voi johtaa uusiin keinoihin vaimentaa häiritsevät äänet aivoissa.\nTutkijaryhmä raportoi Current Biology -lehdessä löytämästään aivoaallosta, jonka avulla voi ennustaa, kuinka herkästi melu häiritsee unta.\n"Halusimme selvittää, mitä aivot tekevät saadakseen vakaan unen jopa melussa, ja miksi jotkut ihmiset pystyvät nukkumaan paremmin kuin toiset", unitutkija Jeffrey Ellenbogen selittää. "Ymmärtämällä välineitä ja tekniikoita joita aivot normaalisti käyttävät voimme kehittää keinoja pysyä unessa meluisissa ympäristöissä."\nKun aistitieto - kuten korvien kuulemat äänet saapuu - aivoihin, se kulkee aivojen syvissä osissa sijaitsevan thalamuksen kautta, josta se edelleen kulkee aivokuorelle, jossa signaali havaitaan. Viestintä näiden aivojen osien välillä jatkuu unen aikana, mikä on havaittavissa aivosähkökäyrässä EEG:ssä. Käyrän perusteella voidaan määrittää unen eri vaiheita. Joissain univaiheissa hitaita aaltokuvioita pätkivät lyhyet piikikkäät jaksot.\nAiempi tutkimus on viitannut siihen, että nopeita jaksoja tuottava aivotoiminta, jota esiintyy vain unessa, myös pitää aisti-informaation pois thalamuksesta. Tätä hypoteesia nykyinen tutkimus pyski testaamaan. Tutkijat pyysivät 12 tervettä koehenkilöä nukkumaan kolme peräkkäistä yötä unilaboratoriossa. EEG mitattiin joka yö. Ensimmäisenä yönä oli hiljaista, toisena ja kolmantena nukkujia häirittiin kasvavalla melulla siihen asti, että heidän aivokäyränsä osoittivat etteivät he enää olleet hereillä.\nTulosten analyysi paljasti, että jokaisella koehenkilöllä oli tyypillinen hitaiden ja nopeiden aaltojen vaihtelu ja että niillä nukkujilla, joilla nopeita jaksoja oli enemmän hiljaisena yönä, oli vähemmän vaikeuksia nukkua melussa. Osallistujat eivät aina olleet tietoisia siitä, että heidän unensa oli häiriintynyttä. Ellenbogenin mukaan tämä viittaa siihen, että ympäristömelulla voi olla suurempi vaikutus unen laatuun kuin yksilö itse ymmärtääkään.\n"Nyt haluamme tutkia käyttäytymistekniikoita, lääkkeitä tai laitteita, jotka voisivat vahvistaa nopeiden aivoaaltojen vaiheita ja selvittää, voisivatko ne auttaa ihmisiä pysymään unessa meluisissa oloissa ja ylläpitämään muuten tervettä, luonnollista unta."


Aihe: Vs: Khalin päikky Su 3 Joulu - 13:46\nVoi ei, pikaisia paranemisia jalalle! Tämmöisiä sattuu. Upeaa kuitenkin huomata, miten vahvasti tulisieluinen Spitti on leimautunut suhun. Ei puhettakaan, että se käyttäyisi meidän muiden käsissä noin..\n”Sehän on kuin iso koira”, äitini sanoi ihan innoissaan muutaman metrin päästä. <3\nHauskaa nähdä sun äitiäkin tallilla. Uskoisin, että tietämys kasvaa seuraavien viikkojen aikana hurjasti.\n”Mulla on kolme hevosta, joista yksi potkii”, selvensin\nAihe: Vs: Khalin päikky Ma 27 Marras - 19:36\nSilloin kun luulee, että asiat menevät hyvin, asiat yleensä menevät huonommin. Näin olen todennut. Niin kuin esimerkiksi Khalin kanssa. Se on edistynyt hienosti, mutta eilen tapahtui jotain aivan muuta. Sain mojovan potkun jalkaani ja nyt muutama viikko meneekin sitten kävelykeppien kanssa. Kaiken lisäksi joudun kulkemaan nyt tallilla äitini kanssa. Tämä kun ei edes ymmärrä mitään hevosista. ”Hui kun ne ovat isoja”, äiti kauhisteli aidanvieressä. Huokaisin ja puistelin päätäni. Mitäköhän tästäkin oikein tulee.\n”Jaksatko sä puhdistaa karsinat?” kysyin äidiltäni, lähinnä siksi, ettei sen selkä poksahtaisi poikki. ”Oho, miten paljon kakkaa”, äiti kauhisteli ja jatkoi: ”ehkä meidän olisi pitänyt ottaa isäsi mukaan. Soitetaanko sille?” Sehän tästä vielä puuttuisikin. Koko perhe pällistelemässä hevosten suuruutta ja ihmettelemässä niiden papanoiden kokoa. ”E-ehkä mä pyydän mieluummin jotain tallilla olijaa avuksi siihen”, sanoin äidilleni. Tallihuoneesta kuului puhetta. Avasin oven ja tervehdin Maxia, Emiliaa ja Keitä. ”Tervehdyys”, äitini pamahti huoneeseen täynnä ylipirteyttä. Muut tervehtivät äitiäni kohteliaasti. Kaikki vain katsoivat minua kysyvästi. ”Joo, Khali eilen apinoi multa jalan pakettiin, nyt kuljen sitten äidin kyydillä tallilla pari viikkoa”, selitin ennen kuin kukaan ehti avata suutansa.\nTallihuoneessa meni tovi rupatellessa. Kaikki lupautuivat mielellään auttamaan karsinoiden siivouksessa, jopa suoraan pariksi viikoksi. Jouduin myös selittämään, että jalassani on vain hiusmurtuma ja mojovat mustelmat ja että pian olisin taas kunnossa. Äiti oli ihan fiiliksissä ja kyseli aivan tyhmiä kysymyksiä. Esimerkiksi jokaisen huoneessa olijan sukuselvityksen. Sitten äiti meni kysymään hevosista ja kohta sille sai selittää, että mitä eroa on ponilla ja hevosella, mikä on kimo ja mitä ihmettä loimella tehdään. En käsitä miksi äiti edes lähti mukaan.\n”Haluatko sä ratsastaa tänään?” Kysyin äidiltä. ”Minä en potkivien hevosten lähelle mene”. äiti tokaisi. ”Mulla on kolme hevosta, joista yksi potkii”, selvensin: ”sä voisit ratsastaa maailman kilteimmällä hevosella, Twistillä”. ”Ehkä joku toinen kerta”, äiti sanoi. ”Katso minkälainen harja tuolla yhdellä laikukkaalla hevosella on!” äiti hihkaisi. ”Se on se Twisti”, vastasin. ”Tuolla toisellahan ei ole harjaa ollenkaan, onko sillä joku tauti?” äiti kauhistui ja jouduin selittämään sille, ettei akhal-tekeillä oikein harja kasva, eikä se ole sairas.\nJotenkin ihmeessä saimme talutettua hevoset sisälle. Äiti talutti ihan onnessaan Twistiä. Minä puolestani kinkkasin yhden kainalosauvan varassa Khali toisessa kädessä, äiti kun ei potkiviin hevosiin koske. Eikä siinä, en minä Khalia äidin talutukseen olisi antanutkaan, enkä välttämättä kenenkään muunkaan. Spitti oli helpoin tapaus, se kun ymmärtää olla kiltisti, jos se tietää, että minuun sattuu. Ei tarvinnut kuin portti avata ja Spitti tepasteli kiltisti perässäni talliin. ”Sehän on kuin iso koira”, äitini sanoi ihan innoissaan muutaman metrin päästä.\nRuokkiminen oli äidin mielestä mukavaa. Toki kauraämpäriin joutui ’sattumalta’ pari porkkanaakin ja kuivahtaneet ruisleivät, mutta ei se haitannut. Khalin ämpärin edessä äiti tuumaili kauan, että voiko sille antaa herkkuja, kun se eilen potkaisi minua. Tulimme siihen tulokseen, että voi, sillä Khal oli varmaan jo unohtanut koko jutun. Twisti sai ekstra-annoksen herkkuja, koska se selvästikin oli äidin lemppari. Kotimatkalla puheenaiheena olikin se, että minun pitäisi hankkia vain Twistin kaltaisia hevosia, eikä Khalin kaltaisia ilkeitä hevosia. Spitti oli ihan okei äidin mielestä. Äiti siirtyy kyllä tallilla ihan lapsen tasolle. Keski-iästä tulikin sitten kysely-ikä.\nAihe: Vs: Khalin päikky Ke 1 Marras - 11:27\nNo kun maastossa on vaikka mitä kummia mörköjä! Eihän siellä pienet sievät hevoset pärjää, kun se puro saattaa vaikka hyökätäkin kimppuun!\nKiva tarina, jota oli sujuva lukea! Ootte kyllä edistyneet Khalin kanssa hurjasti, ja kyllä ne maastoreissutkin sieltä jossain vaiheessa tulee, kun tulee enemmän rutiinia siihen, oon siitä varma!\nKuva on kanssa ihana, tykkään tässäkin tosta taustasta älyttömän paljon!\nAihe: Vs: Khalin päikky Su 29 Loka - 19:39\nTänään olisi Khalin suuripäivä. Me menisimme maastoon. Khal on edistynyt aivan loistavasti. Se tottelee jo suurin piirtein apujani. Olemme keksineet yhteisen harrastuksen, jolla Khalin virtaa saa vähenemään. Nimittäin Irtohypytys. Sitä Khal rakastaa. Olin kuitenkin valmistautunut maastossa ratsastamiseen etukäteen ja käynyt taluttamassa Khalia metsässä. Maastossa Khal säikkyy kaikkea. Kentällä työskennellessämme autot ja mopot eivät haittaa mitään, eihän se edes huomaa niitä. Mutta jos metsäpolulle kantautuu auton tai moponpärinä, niin sitten juostaan. Tai vähintäänkin pompitaan.\nIlma oli hyvin syksyinen. Puissa oli vielä muutama lehti, suurin osa oli maassa. Luntakin ehti jo sataa, mutta sekin suli pois. Khal seisoi harjauspaikalla jännittyneenä ja haisteli ilmaa. Kai se pelkäsi, että kohta sataisi taas lunta. Toissapäivänä se sai hepulin lumisateesta. Tälle päivälle ei onneksi ollut luvattu lumikuuroja. Tungin rakkaansienen Khalin suupieliin ja aloin harjata hevosta. Varustaminen oli kunnon taistelua, mutta lopulta suitset olivat päässä ja satula selässä. Olimme valmiita lähtöön. Olin ilmoittanut Crimikselle meneväni maastoon, jos jotain sattuisi.\nKhalilla oli kauheasti virtaa, vaikka eilen irtohypytin sitä oikein urakalla, ihan tämän päivän maastoa ajatellen. Tänään ei mentäisi lujaa. ”No niin tyttö. Lähdetääs tonne metsään”. Ohjasin hevoseni tien reunalle ja toivoin, ettei tällä lyhyellä tienpätkällä tulisi vastaan yhtään ajoneuvoa. Epäonnekseni tienpäässä näkyi ajovalot. Auto ei lähentynyt ollenkaan ja metsäpolun alkaessa näin, että Crimis oli ratissa. ”Me pelastuttiin”, mumisin Khalille ja nostin kättäni Crimikselle.\nPuussa juoksenteli orava. Khal sai pienen tepasteluhepulin, mutta jatkoi matkaansa. ”Hyvä tyttö”, taputin sen kaulaa. ”Tänään ei sitten mennä lujempaa kuin käyntiä”, sanoin Khalille, joka selvästikin oli aivan päinvastaista mieltä. Pusikosta lennähti lintu, jota Khal vain katsoi hölmistyneenä. Yllätyin itsekin Khalin reaktiosta. Kävelimme rauhallisesti eteenpäin. Lähistöltä kuului ihana puron solina. Khalin mielestä ei niin ihana, sillä se ampaisi suoraan laukkaan. ”Mitä ihmettä Khal, pysähdy, prrr”, koitin hidastaa hevostani. En tiennyt itkisinkö vai nauraisinko. Miten voi säikähtää puroa, jonka ohi olimme monet kerrat kävelleet. Muutaman kymmenenmetrin jälkeen sain Khalin rauhoittumaan. Se puuskutti äänekkäästi. ”Ei se puro voi olla noin kamala”, naurahdin ja silittelin hevostani. ”Käännytään takaisin päin”, sanoin hevoselleni ja käänsin sen ympäri. Tullessa kyllä talutan hevoseni sen puron ohi.\nTulomatka meni oikein hyvin. Joka toisen metrin kohdalla säpsähdettiin, mutta puro olikin nyt tuttu, kun olin Khalin vieressä, niin kuin aiemmilla kävelyillä talutettaessa. Tienpätkällä perässämme tuli auto, ja Khal ravasi kauhuissaan tallipihalle. Ohjasin sen suoraan kentälle, joka oli tyhjänä. Se sai toimia meidän loppukäyntipaikkanamme. Kentänportista astuttuamme Khal oli kuin erihevonen. Se siirtyi käyntiin ja alkoi kävellä rauhallisesti, vaikka vähän puuskuttikin äsken kokemansa järkytyksen vuoksi.\nSaatuani Khalin aitaukseen makoilin tallihuoneen sohvalla. ”No miten sen hullun hevosen kanssa meni tänään?” Max astui sisälle ja kysyi uteliaana. ”Se hevonen on aivan pöllö!” huudahdin ja valuin syvemmälle sohvaan. ”Nytkö sen vasta huomasit?” Max kysyi leikillään. ”Joo, se säikkyi puroa, jonka ohi olemme kävelleet miljoonakertaa. Ja kun naamanvierestä lentää lintu, niin se on muka ihan perusjuttu”. Selitin Maxille. Max repesi nauruun: ”Eikö pöllöt ja linnut ole melkein sama laji?”. ”Voi elämä sun juttujes kanssa Max”.\nAihe: Vs: Khalin päikky La 27 Toukokuu - 22:10\nVoi että, voin vaan kuvitella miten söpöltä Khal näytti nuokkuessaan sieni huulten välissä, tui. Ihana muutenkin kuulla, että se uskaltaa ottaa sun kanssa jo noin rennossti! Tehän edistytte hurjaa vauhtia.\nJuoksutus tekee nuorelle, energiselle hevoselle varmasti todella hyvää. Kannattaa kuitenkin pitää mielessä, että ympyrällä juoksutus on hevoselle rasittavaa ja yksipuolista liikuntaa, joten olisi hyvä juoksuttaa vain välillä ja liikuttaa myös muin tavoin (kuten selästä käsin). Niin kuin varmaan teetkin. Ja toki riittävä rasitus on Khalin kaltaisen hevosen kohdalla ihan paikallaankin.\nKaukaisuudessa näkyi iso pyörivä mutapallo.\nTähän lisäisin pilkun ja vaihtaisin sanajärjestystä:\n-- tajuttuaan, ettei mitään hätää ollut, alkoi se taas nukkua.\nKuva on todella kaunis. Tykkään noista vahvoista lineistä ja monisävyisestä värityksestä. Jatka samaan malliin!\nAihe: Vs: Khalin päikky Pe 26 Toukokuu - 22:17\nAh, vihdoinkin kevät! Ei haittaa vaikka laitumet ja hevoset ovat ihan kuraisia, kun ilma on mitä parhain. Aurinko paistoi tänään ja päätin olla reipas ja pyöräillä tallille. Reisiin kyllä sattui, kun ei ollut tuota pyöräilyä kovin paljoa harrastanut. Tänään ajattelin taas vähän juoksuttaa Khalia, kävisin sitten ratsastamassa Twistillä tai Spitillä.\nSaavuin Khalin ja Twistin laitumelle. Kaukaisuudessa näkyi iso pyörivä mutapallo. "Khal, oisit hetken malttanut!" huusin Khalille, joka vain jatkoi pyörimistään. Twisti hörähteli vieressäni. Se sentään oli hieno nainen. Vähän kyljissä oli kuraa, mutta jotenkin ihmeessä se oli saanut pidettyä harjansa mudattomana. Jospa sillä on salainen suihkumyssy (tässä tapauksessa piehtarointi) jossain piilossa. Khal nousi örähtelyjen kanssa ylös. Se ravasi meidän luokse herkkujen toivossa. Tartuin Khalia riimusta. Khal yritti nousta pystyyn, mutta ei päässyt kovin korkealle. "Hei nyt nainen, käyttäydy", komensin tammaani.\nPesun jälkeen olimmekin jo kentällä pyörimässä. Khal on jo ymmärtänyt juoksutuksen salat ja osaa melkohyvin pysyä askellajissa. Toki suurimmaksi osaksi sen kanssa laukataan, jotta se saisi virtaansa pois. Ja laukastahan Khal piti kovasti. Siitä oli mukava pukitella laukan ohessa, ja juoksuttaessa en sitä siltä kieltänyt.\nJuoksutuksen lopetettuamme siirryimme ulos harjauspaikalle. Harjasin Khalia antaumuksella, sillä ilma oli niin kiva vain oleskeluun ulkona. Khal nuokkui sieni huulten välissä. Nostaessani sen kaviota se säpsähti hereille ja potkaisi jalalla ilmaa. Onneksi ehdin väistää. Hetken ajan Khal oli hyvin jännittynyt ja varuillaan, mutta tajuttuaan, ettei mitään hätää ollut se alkoi taas nukkua.\nPäästin Khalin tarhaan ja lähdin hakemaan kameraa. Tänään olisi tosi hyvä ilma ottaa vähän kuvia. Palattuani tarhalle Khal oli änkenyt itsensä pieneen pusikkoon ja siellä se mutusti reippaana oksia. Tuota puskaa ei kyllä kohta olisi, mietin mielessäni. Napsaisin pari kuvaa Twististä ja lähdin sitten lähestymään Khalia. Toivottavasti se ei nyt kerkeisi liikkua. Ihme ja kumma, se pysyi pusikossa. Se tuijotti minua oksa suussaan. "No onko maukasta?" kysyin samalla kun napsin kuvia. Kysymyksen sanottua Khal alkoi mutustaa oksaa enstistä reippaammin. "Näköjään on", totesin nauraen.\n/Tässä vielä kuva Khalista ja pusikosta\nAihe: Vs: Khalin päikky Ma 3 Huhti - 22:27\nNaruriimut Onpa helpottavaa huomata, että Khal tulee muiden tammojen kanssa toimeen. Mielenkiinnolla seurailen, mihin suuntaan se siitä kehittyy.\ntingattua -> tingittyä\nloppu kuukausi -> loppukuukausi tai loput kuukaudesta\nMuuten kyllä taas sujuvaa ja mukavaa tekstiä, jes! Kivaa nähdä myös muita talliporukasta sunkin tarinoissa.\nAihe: Vs: Khalin päikky Su 2 Huhti - 19:36\nMinä taas vaihteeksi elementissäni: varusteliikkeessä. Lappasin mukaan kaikenlaista Khalille. Löysin jopa tarjouksesta harmaanmustan naruriimun. Satulan olin tilannut liikkeeseen jo aiemmin, sillä ammattilaisen kanssa mietimme, että millainen satula olisi Khalille hyvä. Kaupanpäällisiksi satulaan sain tingattua romaanin. Uusi satula oli kauniin tummanruskea, samoin toki uudet suitset, jotka ostin. Eihän satula ja suitset voi olla eriparia. Loppu kuukausi elettäisiinkin makaronimössöllä, sillä lasku oli aika huikea.\nTallille saavuttuani en voinut olla kokeilematta heti uusia varusteita Khalille. Ajattelin tänään vain juoksuttaa sitä, jotta se tottuisi uuteen satulaansa. Lampsin tavaraläjäni kanssa tallihuoneeseen irrottelemaan hintalappuja. Crimis astui tallihuoneesta ulos juuri kun olin itse avaamassa ovea. ”Ohhoh, siinäpä on tavaraa. Khalillekko?” Crimis kysyi naurahtaen ja piti ovea auki. ”Joo sillepä sille, ja ehkä jotain pientä Spitille ja Twistille, etteivät ne tule liian kateellisiksi”, vastasin iloisena. Rämähdin sohvalle tavaraläjäni kanssa. Crimis oli utelias ja jäi mielellään kaveriksi irrottelemaan hintalappuja ja jutustelemaan kanssani.\nKhal kökötti aitauksen nurkassa, ilmeisesti nukkumassa. Twisti puolestaan oli jo tuttuun tapaansa jutustelemassa höristen portilla. ”No hei tyttö”, moikkasin Twistiä ja kaivoin sille taskusta herkun. ”Khal!” Huusin Khalille, joka säpsähti hereille päiväuniltaan. Rapisuttelin herkkupussia ja samassa Khal kaahasikin jo paikalle. ”Hei poik… Tyttö”, tervehdin Khalia ja annoin sillekin herkun. Otin selkäni takaa uuden naruriimun ja puin sen Khalille. ”Voi kun se onkin hieno”, ihastelin ostostani. Lähdin taluttamaan Khalia harjauspaikalle, sillä tänään paistoi aurinko.\nHain sisältä uudet varusteet ja saavuin Khalin luo harjauspaikalle. ”Katsopas mitä toin sinulle”, selitin Khalille innoissani. Laitoin uuden harmaan satulahuovan Khalin selkään, sen jälkeen romaanin ja viimeisenä itse satulan. Khal yritti luonnollisesti potkia, kun laitoin satulavyötä kiinni. ”Eikös olekin parempi kuin se entinen?” kysäisin Khalilta. ”Waau, oot voittanu lotossa”, kuului Maxin ilkikurinen ääni takaani. ”Joo tossa eilen voitin 20 miljoonaa”, vastasin nauraen. ”Etkä silti ostanut uutta hevosta tai koulutusta tolle”, Max sanoi. ”Haha, tästä tulee kuule vielä kunnon hevonen”, sanoin Maxille. Samassa Khal heitti minua harjalla, jolla se leikki. ”Auts”. ”Onnea vaan”, Max sanoi naurahtaen ja jatkoi: ”Mä lähen keittään kahvia”.\nKenttä oli tyhjä, joten menin sinne juoksuttamaan Khalia. Khal ampaisi heti pukkilaukkaan. ”Hei tyttö, sun pitäisi oppia aloittamaan käynnistä”, sanoin Khalille muka vähän suuttuneena. Khal katsoi minua ja kiihdytti vain vauhtiaan. ”Jaha, vai sillälailla”, totesin. ”Uskaltaako sinne tulla?” kuului ääni kentän portilta. Katsoin portille ja huomasin Reitan ja Minin. ”Joo kyllä tänne mahtuu reunoille pyörimään, jos pyöritän tätä kaveria tässä keskellä”, vastasin iloisesti. ”Niin, mutta uskaltaako?” Reita kysyi uudestaan. ”No ky-yllä mun mielestä, onhan Mini sentään tamma ja puolet isompi kuin Khal”, vastasin naurahtaen. ”Okei”, Reita siirtyi kentän laidalle. Khal tuijotti kaksikkoa hetken korvat hörössä, mutta jatkoi sitten omia pukkileikkejään. ”Sopiiko, jos jätän portin auki, jos tarvii hätäpoistua?” Reita kysyi noustessaan Minin selkään. ”Sopii”, vastasin nauraen.\nJuoksutus meni oikein mallikkaasti, kunhan vain Khalin saisi opetettua menemään alkukäyntejä. Tovin juoksutuksen jälkeen Khal jo suunnilleen totteli askellajikomentojani. Aika kuluikin oikein mukavasti Khalia pyörittäessä ja samalla Reitalle jutustellessa. Ilmeisesti Khalia ei haittaa työskennellä tammojen läsnä ollessa. Ruunat ovat vielä kysymysmerkki ja orit ehdoton nou nou.\nViimeinen muokkaaja, Kirstu pvm Ti 4 Huhti - 18:01, muokattu 1 kertaa\nAihe: Vs: Khalin päikky Ma 27 Helmi - 23:05\nOn se vaan hehkeä, loistaa ilta-auringossa(?) ♥ Ja tausta on ihanan tunnelmallinen, hyvää työtä. : )\nAihe: Vs: Khalin päikky Ma 27 Helmi - 21:11\nNappasin tänään Khalista söpön kuvan kännykällä:\n(Löysin niin ihanat linet, että oli pakko)\nAihe: Vs: Khalin päikky Ma 27 Helmi - 18:00\nJoo, näin kyllä tämänpäiväisen episodin. Ja hurjalta näyttikin! Onneksi te kaikki kolme ja aita on ehjiä, siinä olisi meinaan voinut käydä pahastikin. Mutta ehkä Khal nyt osaa välttää sähköaitoja. En mä vaan käsitä, miten jaksat kahden muun hevosen lisäksi vielä tällaista kiukkupyllyä.\nNainen sä oot hullu. Kaikella rakkaudella.\n”Kyllä mä pärjään, ajattelin ratsastaa maneesissa. Mutta saa toki tulla välillä tarkistamaan, että oonko vielä hengissä”, selitin nauraen.\nEipä siinä, mielenkiinnolla näitä tarinoita lukee. Tykkään tykkään.\n+ AAH toi kuva on niin upea! Rakastan noita vahvoja värejä, pastellitaivasta ja Khalin ylvästä asentoa. On se kaunis, sitä ei voi kieltää.\nAihe: Vs: Khalin päikky Ma 27 Helmi - 17:13\nKatselin Khalia, joka onnellisena tyttönä taisteli laitumella jumppapallon kanssa. Olin muistanut viimeinkin tuoda sen kotoani. Kulutin eilisillan metsässä tarpoen ja keräillen risuja heinäverkkoon, niin illalla saisi Khal iloisesti taistella sen kanssa. Ihan kummallinen hevonen se kyllä on.\nTänään ajattelin yrittää ratsastamista, tällä kertaa yksinäni. Onneksi tallilla kuitenkin pyörii poppoota, että jos maneesissa tai kentällä jotain sattuu, niin kyllä joku kuulee. Mietin itsekseni. ”Khal!” Huusin hevoselleni, jotta se tajuaisi tulla luokseni. No eihän se tajunnut. Mutusteli vain jumppapalloaan ja kun pallo pomppasi, Khal pomppasi sen perässä. Kaivoin taskustani nahistuneen porkkanan ja kutsuin Khalia uudestaan. Khal kyllä katsoi minua kiinnostuneena, mutta päätti jatkaa leikkiään. Twisti sen sijaan huomasi pokkanan kyllä. ”Hör, hör, hör...” Twisti saapui viereeni ja koitti tuuppia minua. ”No ota siitä kärki”, jupisin ja ojensin porkkanaa Twistille. ”Rousk”, kuului ja samassa Khal oli salamana paikalla. ”Minun herkut syötät tuolle”, se tuntui marisevan. Kiinnitin riimunnarun Khalin riimuun ja annoin sille loput kuolaisesta porkkanasta.\nKoska oli kiva ilma ja aurinko paistoi, sidoin Khalin ulos. Hain harjat ja varusteet paikalle. Khal mutusteli riimunnaruaan. ”Mikä tutinimemisvaihe sulla on jäänyt päälle”, sanoin ja kaivoin kuolaisen narun Khalin suusta. Khal polkaisi maata ärsyyntyneenä ja luimisti korviaan. ”Mulle et ala nyt ryppyilemään tyttöseni”, sanoin sille topakasti. Kaivoin harjapakista harjan ja aloin harjaamaan Khalin sileää karvaa. ”Klonk, klonk, kolnk”, kuului Khalin pään luota. Se tonki myös harjapakkia ja oli löytänyt suuhun sopivan esineen: kaviokoukun. ”No sitä et pöljä ainakaan syö, se on metallia vaikka siinä muovipäällyste onkin”, selitin ja vein kaviokoukun sen suusta. ”Jyrsi vaikka tuota, niitä riittää”, sanoin ja annoin Khalille sienen. Khal retuutteli sientä aikansa, kunnes sieni lensi kaaressa tallipihalle. Khal hirnahti vaativasti: ”Sieni takaisin heti tai otan kaviokoukun”.\n”Tämä taisi pudota”, Reita sanoi ja ojensi sientä: ”Miten tämä on näin märkä?”. ”Se on Khalin lelu, sen on pakko jotain koko ajan värkätä, että se pysyy ruodussa”, selitin nauraen ja kiitin vielä sienen ojentamisesta. Sitten ojensin sienen Khalille, joka alkoi tyytyväisenä retuuttaa sientä niin, että kuolapisarat vain sinkoilivat. Reita katsoi Khalin touhuja huvittuneena. ”Ajattelitko ratsastamaan mennä? Tarvitko apua?” Reita kysyi. ”Kyllä mä pärjään, ajattelin ratsastaa maneesissa. Mutta saa toki tulla välillä tarkistamaan, että oonko vielä hengissä”, selitin nauraen. ”Okei, mä sit tästä menen jatkamaan mun omia hommia”, Reita sanoi hymyillen ja suuntasi talliin.\nSain vihdoin ja viimein harjattua ja varustettua Khalin. Varustaminen on kyllä ihan täyttä kuraa verrattuna Spitin tai Twistin varustamiseen. Khal koko ajan väisteli ja yritti nostaa päätään korkeuksiin ja kaiken lisäksi vielä koitti tyylikkäitä sivupotkuja. Onneksi ehdin väistää niitä. Mutta nyt, siinä se oli oikein kauniina varustettuna tyttönä. Lähdin taluttamaan Khalia maneesiin. Spitti kulki aitauksen vierellä hirnuen minulle: ”Minua sinun pitäisi hoitaa, eikä tuota, minä olen kuningas!” Samassa Khal päätti näyttää Spitille, että kuka se kuningas (tässä tapauksessa kylläkin kuningatar) oikein on. Se käänsi takamuksensa Spitille ja potkaisi molemmilla takajaloillaan Spittiä kohti. ”NAPS”. Khal sai sähköiskun sähköaidasta. Onneksi sen jalat vain hipaisivat aitoja, sillä aidat pysyivät koossa. Spitti nousi takajaloilleen ja kiljui. Kaamea kiljunta täytti tallipihan. ”Spitti, kauemmas!” komensin oriani, sillä se tottelisi varmemmin kuin Khal.\nSelvisimme välikohtauksesta maneesiin. Huokaisin syvään, kun maneesin ovet sulkeutuivat. Huomasin kynän ja paperia tuolilla ja päätin kirjoittaa maneesin oveen lapun, sillä en halunnut enää kahakoita: ”Khal vaara, älkää tulko hevosen kanssa”. Vein lapun oveen ja palasin hevoseni luo. Se katsoi minua, kuin olisi lauhkein ja kiltein hevonen kaikista. Nousin sen selkään. Khal yritti heti ampaista vauhtiin, mutta sain pidäteltyä sitä. ”Me kävellään nyt alkukäynnit”, totesin ja mehän käveltiin ne alkukäynnit.\nRatsastus meni oikeastaan aika hyvin. Tipuin kerran selästä, kun ilmeisesti maneesin nurkassa oli mörkö kesken loppukäyntien. Muutamat pukit Khal veti ravatessa ja laukatessa. Muutenkin se olisi halunnut mennä kovaa. Mutta ihan kelpo suritus. Harjasin Khalia. ”Tää ois varmaan hyvä Khalille”, kuulin Crimiksen äänen takanani. Khal säpsähti ja sylkäisi sienen suustaan samalla. Katsoin Crimistä ja hänen kädessään olevaa punaista nauhaa. ”Ai, sä näit”, sanoin nauraen ja jatkoin: ”Tuo tulee kyllä tarpeeseen”. Kiitin Crimistä. Crimis ojensi Khalille sienen takaisin. Khal kiitti selvästikin Crimistä, sillä sen ilme oli hyvin tyytyväinen. ”Hei, löysin muuten varastosta hevoselle tarkoitetun pallolelun, siinä on kahvakin. Kelpaiskos se Khalille karsinaan?” Crimis kysyi. ”Ai, että kelpaako, kiitos!” sanoin ja annoin Crimikselle halauksen. ”Mäpä lähdenkin heti puhdistamaan sitä, niin saa Khal sen heti tänään käyttöön, on nimittäin vähän pölyä ja vanhaa kuolaa siinä”; Crimis sanoi nauraen. Kiitin vielä Crimistä ja kiinnitin Khalin häntään punaisen varoitusnauhan.\nKhal iloisena tyttönä laitumellaan\nAihe: Vs: Khalin päikky Ma 27 Helmi - 16:44\nVastasin tietenkin, että kyllä, sillä eihän akhal-tekejä voisi noin vain viedä teuraaksi, etenkin kun kyseessä oli vielä nuori tamma.\n”No, joko kaduttaa?” kuljettaja kysyi virnuillen. ”Ei todellakaan, sillä on toivoa”, vastasin nauraen.\n-> Mä niin arvostan sun asennetta! Näen Khalissa mielenkiintoisen projektin; timantin, joka pitää hioa. Tekke-ihmisenä, tammaihmisenä ja nuorten hevosten kanssa työskentelystä nauttivana tarjoudun siis avuksi, jos sellaista joskus kaipaat. Khal on myös mielettömän kaunis. ♥\n”Minkä hirviön sinä olet oikein ostanut?” Max kysyi kauhistuneena. ”En oikein tiedä vielä itsekään”\n-- olin iloinen, ettei karsina ollut puuta, sillä kohta meillä ei olisi tallia.\nAihe: Khalin päikky Ke 22 Helmi - 12:01\nMinulle soitettiin paikasta, josta olin joskus Spitin ostanut. He kysyivät, että haluaisinko ostaa vihaisen akhal-teke tamman teuraskulujen hinnalla. Vastasin tietenkin, että kyllä, sillä eihän akhal-tekejä voisi noin vain viedä teuraaksi, etenkin kun kyseessä oli vielä nuori tamma. Ajattelin heti, että ehkä Twistin seura voisi auttaa vihaisuuteen. Toisaalta, ehkä Twisti voisi omia pahoja tapoja siltä.\nJälleen kerran uusi traileri kurvasi Hukkasuon pihaan. Kuljettaja sanoi heti kättelyssä, että minä saisin ottaa hevosen ulos ihan itse. Samalla hän esitteli mojovaa mustelmaa käsivarressaan. Ehh. Mihinköhän olin oikein ryhtymässä. Avasin trailerin luukun ja välittömästi trailerista alkoi kuulua kaameaa kolinaa ja kiljumista. Siirryin sivuovesta hevosen etupuolelle. ”Voi kun sinä oletkin kaunis”, sanoin hevoselle lempeästi. Hevonen yritti saman tien purra. Ehkä se luuli, että valehtelin sille. Mietin, että miten saisin hevosen pois trailerista ilman, että joutuisin sen hampaisiin. Päätin ojentaa sille porkkanan, silloin kun se ei yrittäisi purra. Sitten irrotin sen narun ja lähdin taluttamaan sitä ulos.\nKhal ihmetteli ja tutkiskeli uutta ympäristöään. Sitten se huomasi Kenin, jota Max oli taluttamassa tarhaan. Samassa tamma ampaisi Keniä kohti. Liu’uin jäisellä pihalla hevoseni perässä, kunnes jalkani saivat pitoa. Sain kun sainkin pysäytettyä Khalin, ennen kuin sen hampaat olisivat osuneet Keniin. ”Minkä hirviön sinä olet oikein ostanut?” Max kysyi kauhistuneena. ”En oikein tiedä vielä itsekään”, sanoin vaivaantuneena. Päätin taluttaa hevoseni karsinaansa, sillä pelkäsin, että se syöksyisi muiden hevosten kimppuun sähkölankojen läpi.\nKarsinassa Khal oli kuin joku toinen hevonen. Se tuhisi rentona ja jopa tervehti vierustovereitaan ilman minkäänlaista vihamielistä käytöstä. Lähdin hakemaan sen tavaroita autolta. ”No, joko kaduttaa?” kuljettaja kysyi virnuillen. ”Ei todellakaan, sillä on toivoa”, vastasin nauraen. Kuljettaja auttoi minua tavaroiden kantamisessa, jotta hän pääsisi nopeammin lähtemään.\nPalasin Khalin luokse. Sen karsinasta kuului ihan kamala kolina. Kurkkasin karsinaan ja näin kun Khal koitti jyrsiä metallisia kaltereita. ”Kuules nainen, sulla menee hampaat, jos jatkat tuota” sanoin ja mietin, että mikä pöpi tuo hevonen oikein onkaan. ”Jos jotain on pakko purra, niin käyn hakemassa sulle jotain järkevämpää pureskeltavaa”, samassa olin iloinen, ettei karsina ollut puuta, sillä kohta meillä ei olisi tallia. Ajotien varressa näytti olevan ihmisiä kaatamassa puita. Kävelin niiden luo, ja kysyin, että olisiko niillä jotain turhia puunpalasia hevosten mutustettavaksi. Sain matkaani yhden ison oksan. Kiitin heitä ja lähdin takaisin Khalin luo.\nNakkasin oksan Khalin karsinaan. Hevonen näytti siltä kuin se olisi onnensa kukkuloilla. Se värähteli innosta ja syöksyi oksan kimppuun. Ehkä se ei olekaan vihainen vaan tympääntynyt. Siirryin sen karsinaan ja rapsuttelin sitä. Se ei välittänyt minusta ollenkaan, vaan keskittyi repimään pieniä oksia irti isommasta oksasta. ”Höpsö heppa”, sanoin ja rapsutin sitä säästä.\nVäri ja merkit: Tummanpunaruunikko\nLuonne: Vihainen, mutta kaunis tamma, joka tykkää pureskella esineitä. Toisinaan sen harjat häviävät mystisesti. Toisia hevosia kohtaan vihaisuus vaihtelee, tulee toimeen joidenkin tammojen ja ruunien kanssa, orien kanssa ei oikein ollenkaan, sillä tamma kuvittelee olevansa itse se johtaja ori. Ratsastettaessa oikein oiva ratsu, kunhan ensin suoriutuu varustamisesta ja alku-rodeosta. Puree ja saattaa potkia ilman varoitusta. Tuli Kirstulle, sillä tamma olisi muuten joutunut lopetettavaksi.\nAihe: Vs: Khalin päikky


Alaston kriitikko: Luettua 9: Artnews 4/10\nKun olin lukenut Taiteen tuoreimman numeron, iski halu kansainvälistyä, kun siitä on viime aikoina niin kovasti puhuttu. Niinpä menin Akateemiseen kirjakauppaan ja ostin tuoremman Artnewsin. Omituinen suvaitsevaisuuden aalto näköjään jatkaa jylläämistä sisälläni: kaiki jutut olivat tavalla tai toisella kiinnostavia – paitsi ehkä kritiikit, jotka jäivät vähän pieniksi ja näkemyksettömiksi.\nErityisen ilahtunut olin tietenkin siitä, että lehdessä oli iso juttu katutaiteilija Swoonista (?), joka kävi vähän häiritsemässä edellistä Venetsian biennaaliakin. Oli myös vähän pelottava lukea juttua Edgar Degas'n (1834–1917) pronssiveistoksista. Häneltä kun on ikään kuin löydetty "elinaikana tehtyjä kipsejä", joita on nyttemmin valettu pronssiin ja myyty hirvittävillä miljoonasummilla. Ja asiantuntijat eivät uskalla sanoa mitään, koska pelkäävät yhdysvaltalaisia oikeusjuttuja ja jättikorvauksia. Muistin elävästi, kuinka taidekauppias Erkki Minkkinen, joka tuli kuuluisaksi Salvador Dalí-väärennöksistään, kertoi kerran seurueellemme kapakassa, kuinka oli myynyt aidon Degas´n Bill Gatesille kahdella miljoonalla. En tuolloin uskonut tarinaa lainkaan, mutta ehkä kyse oli juuri yhdestä näistä valuista.\nLukijan on kuitenkin syytä tietää, että Degas esitti elinaikanaan näyttelyssä vain yhden vahaveistoksen (kuva alla) eikä koskaan valattanut pronssiin yhtäkään veistosta. Eiköhän olisi yksinkertaisempaa pitää kaikkia Degas-pronsseja joutavanpäiväisenä paskana ja unohtaa ne tykkänään?\nMutta se minun on vielä nationalistiksi tuomitsemisen uhallakin sanottava, että eipä tarvitse Taiteen yhtään hävetä Artnewsin rinnalla.


Elly Griffiths: Maan alla, Tammi Kustannus – Joukon Taideblogi\nNyt on tehty todella efektiivinen dekkari\nEttä sitten joku keittelee ihmisluita\nElly Griffiths: Maan alla, Ruth Galloway -Mysteeri, Tammi Kustannus 2021\nGriffiths on semmoinen dekkariwelho, että taikoo juonia jopa melkoisen myyttisesti. Nytkin kaivoskäytävistä löytyy luita, jotka on keittämällä keitetty. Eivät siis ikivanhoja löydännäisiä.\nJa pahankurinen murhaaja iskee juuri laitapuolen kulkijoiden porukoihin. Kun muutama ihmishenki on siirtynyt taivaiden poliisipiiriin, niin johan Ruth pääsee todella vauhtiin tutkimuksissaan. Olisivatko liikkeellä peräti semmoiset sekopäät, jotka uhraavat ihmisiä tai ihan kannibaalit.\nArkeologi Ruth Galloway tietysti innostuu, vaikka kylmä rinki jo puristelee ahteria. Ja lopulta pelottaa, että miten tässä käy itselle ja perheelle, jos asioiden tutkimisesta rangaistaan nirrin niistämisellä.\nOnhan sillä Ellyllä tähän sarjaan jo vino pino kirjoja. Ihan tulee mieleen Kalle Päätalo kirjatorneineen. Mutta nyt on kysymyksessä uuden polven dekkari, joka ei noudata perinteistä linjaa vaan sivuaa pimeitä aihepiirejä, joiden tonkimisesta rangaistaan sillä kuuluisalla ikuisuuskutsulla.\nGalloway perheineen alkaa myös olla vaaravyöhykkeessä. Eipä se liene aivan tavallista, että dekkarikirjan päähenkilö on arkeologi. Kirjailija Elly vain sattui menemään naimisiin arkeologin kanssa ja sai idean miehensä työasioista.\nAina ei ole suotavaa tonkia wanhoja ja arveluttavia asioita, vaan ne pitäisi jättää sikseen. Mutta semmoista sanaa, kuin luovuttaminen ei Ruth Galloway tunne.\nLastenkirjailinakin tunnettu Griffiths on selkeäsanainen ja niinpä kohderyhmää riittää, kun hän muistaa aina lopussa jättää ”jännitteen päälle” niinkuin tässäkin teoksessa. Johan se uutukainenkin alkaa kohta olla maamme markkinoilla.\nToisaalta pidin siitä, että perinteisen stereotyyppisenkin dekkarin maneereita aletaan vähän ravistella. No, tietysti suosittu kotielämä säilyy tämänkin sarjan sankarin, Ruth Gallowayn eräänä ongelmakenttänä ja kun se alkaa yhdistyä em. rikosvyyhteen niin pipohan se jo kiristyy suosikkiarkeologilla Ruthilla.\nKiitosta kiitosta vain Elly taas mielenkiintoisesta rikoskeitoksesta.\nJulkaistu syyskuu 18, 2021 syyskuu 18, 2021 Kirjoittaja admin\nEdellinen Edellinen artikkeli: Aapeli: Vinski ja näkymättömyyspulveri, WSOY Kustannus\nSeuraava Seuraava artikkeli: Jensen: Ihmiselle susi, WSOY Kustannus 2021


Maanteitä ja Cobánia | Vida de Estrada matkablogi\nMaanteitä ja Cobánia\nKirjoitettu syyskuu 23, 2012 helmikuu 13, 2015 julkaissut Johanna Hulda\nJa lisää reissukuvia, toivottavasti ette oo jo ihan kyllästyneitä. Maisemat vaihtuu kumminkin! Ne vaihtuivat jälleen erinäisillä minibussitaipaleilla ensin hassuun kaupunkiin, jonka keskellä virtasi sillaton joki ja sen toiselle puolelle pääsi vain venekyydillä, ja illansuussa perille Cobánin linja-autoasemalle, joka oli yksi suuri mutalätäkkö täynnä ihmisiä, busseja ja matkaevästen myyjiä. Oltiin yli tuhannessa metrissä ja ilmasto oli viileä, ja kylmältä se tuntuikin. Suihkut onneksi olivat lämpimät. Taas oli sunnuntai ja päädyttiin syömään jonkin hienomman hotellin ravintolaan, josta sai mukavuusruokaa eli mozzarellatikkuja ja salaattia. Aamu oli ihana, hieman utuinen, mutta tuolla vuoristossa kuitenkin tuntui että taivas oli kirkkaamman sininen ja lähempänä. Lähetettiin pari postikorttia kotiin, käytiin aamupalalla comedorissa, jossa oli avokeittiö, ja suunnistettiin esittelykierrokselle kahvifarmille, joka oli lähes kaupungin keskustassa (meinattiin kyllä kääntyä pois kun huomattiin, että paikan omistaja olikin joku saksalainen). Symppis maya-mummo jopa kertoi englanniksi kahvinvalmistuksen saloja, ja lopuksi tietty saatiin kunnon tuoreet kupposet. Kyllä maistuikin kaiken sen pikakahvikuran jälkeen.\nMatka Cobánista eteenpäin olikin sitten koko reissun hermojaraastavin, vaikka maisemat olivatkin upeat varsinkin loppumatkasta. Minibussissa kun on normaalisti toisella puolella kaksipaikkainen penkki ja toisella puolella yksipaikkainen, niin tuollapa olikin isketty siihen näiden keskelle joku pieni kaadettava ja vinossa oleva hyvällä tuurilla 50 senttiä leveä lisäjakkara, johon meidät molemmat sitten istutettiin. Edessä oli kuusi tuntia asennon korjailua ja vieressä istuvan bisnesmiehen tuuppimista, eikä siltikään oltu vielä perillä määränpäässä. Tämän lisäksi Guatemalan vuoristoteillä (ja oikeastaan kaikilla muillakin teillä) on oikeasti varmaan 30 metrin välein liikennehidastetöyssy, koska ilmeisesti ihmiset eivät muuten osaa noudattaa nopeusrajoituksia asutusalueilla, ja niiden väleillä kuski jaksaa vielä kaasuttaa täyteen vauhtiin ja sitten taas äkkijarrutus ja töyssy. Ai kun ihanaa. Parasta hupia tämä on tietysti ison bussin takapenkissä. Kaiken huipuksi tie oli kahden kilometrin matkalta poikki, koska ilmeisesti kaivostoiminta oli saanut puoli vuorta tulemaan maanvyörymänä alas vieden tien mennessään. Valtio ei ole halunnut tietä korjata joten paikalliset ovat tehneet sen itse ja perivät pientä tullimaksua pitääkseen tietä edes jotenkin ajettavana, se on kuitenkin ainoa tie vuoriston halki siltä kohtaa ja tärkeä niin vuoriston asukkaille kuin koko maanlaajuisellekin liikenteelle. Jotain kertonee se, että kukaan ei ole niin hullu että lähtisi ajamaan siitä sateella. Nyt oli kuitenkin aurinkoinen ja kuiva ilma, kun se täyteen ahdettu ja liitoksissaan natiseva minibussi rullasi sille kapealle hiekkatielle (ohi valtion pystyttämän ”Hazardi alue – kulku omalla vastuulla” -kyltin), jonka reunalta oli mukavan sorainen ja pitkä pudotus paljasta seinämää alas. Luojan kiitos ajettiin sitä vuorenpuolta, mutta silti pidin silmät visusti kiinni ja todella toivoin, että kuski osaa hommansa eikä renkaat lipeä hiekassa. Hengissä ja chokobanaanien (suklaaseen dipattuja pakastettuja banskuja tikunnokassa, noms!) voimalla siitäkin matkasta sitten selvittiin.\nAvainsanat: GuatemalaCategories: kaupungit, luonto, matkalla\n2 kommenttia artikkeliin ”Maanteitä ja Cobánia”\nsyyskuu 24, 2012 7:39 pm\nHuhhui mikä bussikokemus, itsekin olen tuollaisilla ollut, mikähän siinä on ettei sellainen näytä kohauttavan paikallisia kyytiläisiä. Ehkä ne elävät niin hetkessä tai niin intensiivisessä työntouhussa ja liikkeessä etteivät ehdi pelätä jyrkänteeltä putoamisia tai kolareita sun muita. Ja me suomalaiset muka vauhtikansaa, möh.\nTaivas näyttää kuvissa hämmästyttävän kirkkaalta, ja ihania nuo torin muhkeat naiset ruutukuosimekoissaan!\nMullekin maistuisi kunnon kahvi. Mahtoi olla hyvää!\nsyyskuu 25, 2012 4:46 am\nNiinpä, toi muakin aina kummastuttaa! Ehkä ne on tottuneet siihen että tollasta nyt vaan sattuu ja tapahtuu 😀\nJoo, noi intiaaninaiset oli munkin mielestä ihan älyttömän kauniita pyöreine kasvoineen ja perinteisine vaatteineen. ❤


Info - Hotelli Lasaretti - Hotelli Lasaretti\nHotellin piha-alueen lisäksi parkkipaikkoja löytyy lähistöltä pysäköintitalo Autoheikistä.\n1.3.2022 alkaen pysäköinti Lasaretin piha-alueella on maksullista. Pysäköinnin maksamiseen voidaan käyttää EasyParkin, Moovyn ja ParkManin sovelluksia. Ensimmäinen tunti on ilmainen (pysäköinti on kuitenkin kytkettävä päälle sovelluksesta).\nHotelliasukkaat pysäköivät edelleen veloituksetta koko vierailun ajan. Hotelliasukkaiden tulee kirjautua hotellin 10 minuutin sisällä pysäköinnistä, jotta pysäköinti rekisteröidään järjestelmään. Hotelliasukkaiden on myös mahdollista hyödyntää tarvittaessa tunnin ilmainen pysäköintiaika, joka aktivoidaan pysäköintisovelluksesta (EasyPark, Moovy tai ParkMan) ennen kuin heidän pysäköintinsä kirjataan järjestelmään. Lisätietoja hotellin vastaanotosta p. 020 757 4700.\nSuositut matkailukohteet Tiedekeskus Tietomaa ja Oulun taidemuseo sijaitsevat aivan Lasaretin naapurissa. Puiston polkuja ja valkoisia puusiltoja seuraten pääsee suoraan Hupisaarille, kesäteatteriin, Pohjois-Pohjanmaan museoon ja Kauppatorille, jossa sijaitsevat myös Kauppahalli, kaupunginteatteri ja kirjasto. Ainolan puistosta löytyvät Kiikkusaaren keskusleikkipuisto sekä mainiot lenkkipolut. Jokivarressa vastaan tulevat Merikosken kalatie ja Patosilta valoteoksineen. Oulujoen vastarannalla Tuiran uimaranta kutsuu virkistäytymään niin kesällä kuin talvellakin. Kesäaikaan uimarannalla on suosittu Oulun Rantasaunaseura ry:n Kesän Sauna, joka on joessa kelluva yleinen sauna.\nAamiainen on tarjolla ravintolasalissa\nLounas tarjoillaan arkisin\nMa–la klo 16–22.30\n(viimeiset ruokatilaukset klo 22)\nNaiset klo 16.00–18.30\nMiehet klo 19.00–22.00\nAvoinna päivittäin klo 7-22. Kuntoiluhuone sijaisee päärakennuksen pohjakerroksessa.\nHotellin vastaanotto & varaukset\np. 020 757 4700\nKokous- ja juhlatilat -myyntipalvelu\np. 020 757 4701\nVastaanoton ja myyntipalvelun tavoitat sähköpostitse:\np. 044 407 7314\np. 040 841 5468\np. 040 771 5764\np. 040 546 8373\nSähköpostit ovat muotoa etunimi.sukunimi@lasaretti.com\nLankapuhelin 8,28 snt/puhelu + 7,00 snt/min (alv 24 %)\nMatkapuhelin: 8,28 snt/puhelu + 17,00 snt/min (alv 24 %)\nVaikka laskut lähetetään verkkolaskuina, on laskun osoitekentässä/vastaanottajatiedoissa oltava perinteinen laskutusosoite näkyvissä. Jos verkkolaskujen lähetys ei ole mahdollista, tätä osoitetta käytetään myös paperilaskujen osoitteena:\nTilavarausten varaus- ja peruutusehdot


TanttaRalla: Niskatuki turvaistuimeen\nLähettänyt Mervi klo 18:02\nKatja 30 heinäkuuta, 2012 20:30\nHieno niskatuki! Ovat käteviä matkalla, minä tykkään ja lapsetkin on tykänny, ei tartte sit seuraavana päivänä kulkea pää vinossa :D Ollaan kyllä tyydytty ihan sellaiseen puhallettavaan halppis versioon, mutta nää on luksusta:)\nNunu 31 heinäkuuta, 2012 17:55\nMeilläkin harmiteltiin kesäreissulla tuollaisten puutetta, kun takapenkkiläisten päät suurin piirtein viistivät lattiaa.:) Täytyy tulostella kaava talteen. Aina vähemmällä pääsee jos on jotain pohjaa mistä lähteä liikkeelle eikä tarvitse itse alusta asti kokeilla. Kiitos siitä!\nTanttaRalla 01 elokuuta, 2012 20:48\nKatja: meillä on kanssa jotkut puhallettavat lentokoneversiot, mutta ne on kokoa aikuinen. Tämä oli niin pehmeän ja mukavan oloinen, että teinitkin tilaili itselleen samanlaista ;)\nNunu: on kyllä kamalaa katseltavaa se pään roikkuminen, eikä selvästi mukavaakaan. Toivottavasti tästä jotain apua siihen olisi. Niin vähän ajattelinkin, että tästä voi sitten itse kukin muokata sen mieleisensä, on kuitenkin jotain alkumallia. Laitapa jakoon, jos oikein hyvän mallin saat kehiteltyä :)\nAnonyymi 01 elokuuta, 2012 23:10\nFiksun oloinen tuki! Toimiko käytännössä? T: Irmeli\nTanttaRalla 02 elokuuta, 2012 15:16\nEi olla Irmeli vielä käytännössä kokeiltu; reilun viikon päästä sen sitten varsinaisesti näkee :) Toivottavasti ainakin olisi parempi kuin ilman. Vielä kun laittaisi eteen nepparin, niin pysyis pää ainakin paikallaan... eipä taitais vaan kovin turvallinen tuollainen olla ;)


Tänään 9.5. on Voitonpäivä — Rauno Lintunen\n9.5.2019 00:30 Rauno Lintunen 23 kommenttia\nToisen maaansodan päättyminen ja natsi-Saksan lopullinen antautuminen tapahtui tasan 74 vuotta sitten 9.5. 1945 kolme minuuttia yli puolen yön Berliinissä. Fasismi, joka oli aiheuttanut miljoonien ihmisten surman natsien keskitysleireissä sekä kymmenien miljoonien siviilien ja sotilaiden tuhon sodan syövereissä, oli lyöty.\nAntautumisasiakirjan Neuvostoliitolle allekirjoittivat Saksan asevoimien yliesikunnan päällikkö marsalkka Wilhelm Keitel, suuramiraali Hans-Georg von Friedeburg ja kenraalieversti Hans-Jürgen Stumpff.\nNeuvostoliiton puolesta antautumisasiakirjan allekirjoitti ja otti vastaan marsalkka Georgi Zhukov.\nTuo 9.5. antautumisasiakirja oli myös Suomelle ja kaikille työtätekeville uuden ajan alku. Kommunistit, rauhan puolustajat ja naapuriystävyyttä kannattaneet demokraattiset järjestöt saivat lailliset toimintaoikeudet.\nOlemme saaneet elää ja rakentaa maatamme tuon historiallisen toukokuun 9. päivän jälkeen rauhan oloissa. Elää ja rakentaa rauhassa on kansalaisten tärkein toive. Tässä meidän luotettava kumppanimme on tästä eteenpäinkin Venäjän kansa ja sen työtätekevät.\nAlla hyvä kertaus 1930-luvun lopun historiallisista tapahtumista, jotka johtivat toisen maailmansodan syttymiseen ja kymmenien miljoonien ihmisten kuolemaan.\nTorsti Karuranta 9.5.2019 01:07\nJa voi sitä juhlaa. Olin liikematkalla vuosituhannen alussa Pietarissa kyseisenä juhlapäivänä. Juhlimaan oli kutsuttu tietysti Tsetseniasta juuri kotiutuvia sotilaita prikaatikaupalla. Miliisit liikkuivat vähintään kymmenen laumoissa ja kuskimme vihjaili meille pällistellessämme humalaisia sotilaita kulkueessa, että ehkä tänään on syytä pysyä oman hotellimme ravintelissa. Voi sitä nyrkiniskujen määrää, mitä fasismin kaatumisen juhlistamiseksi jaettiin.\nNykyään Venäjä on tietysti siistiytynyt ja sotilaat osaavat käyttäytyä.\nJori Kajanto 9.5.2019 02:53\nMihin Lintunen unohti ne kaksi miljoonaa saksalaisnaista, jotka puna-armeija raiskasi voitonhuumasssam Berliinissä sodan päättyessä? Tai niitä uhreja, jotka miehittäjä-NL aiheutti hyökätessään Suomeen 1939.\ntaisto vanhapelto 9.5.2019 07:10\non mainiota, että kirjoitatte "meidän luotettava kumppanimme on tästä eteenpäinkin Venäjän kansa ja sen työtätekevät". Sanat kuulostavat Stalinin (Teräksisen) ja Molotovin (Moukarin) tylsältä propagandalta.\nKun imperialistinen Neuvostoliitto jo 1932 päätti palauttaa Suomen ja Baltian maat entiseen imperialistiseen Venäjään, se vaati ja teki Suomen kanssa hyökkäämättömyyssopimuksen, joka Neuvostoliiton vaatimuksesta uusittiin jo 1934 kestämään 10 vuotta. Jo silloin olisi pitänyt luottaa Neuvostoliittoon ja tietää sen suunnittelevan Suomen vapauttamista eli valtaamista ja liittämistä Neuvostoliittoon. Suomalaiset olivat tyhmiä eivätkä uskoneet Neuvostoliiton täysin näkyviin suunnitelmiin. Aina rauhantahtoinen ja rauhan puolesta taisteleva Neuvostoliitto hyökkäsi Terijoelle perustamansa Suomen valehallituksen pyynnöstä vapauttamaan Suomea vasta 1939, eli toimi viiveellä, mutta täysin luotettavasti ja ennustettavasti, vaikka Molotovin poliittisesti tyhmiksi nimittämät suomalaiset eivät sitä uskoneet. YK:n edeltäjä Kansainliitto ei uskonut tällaiseen rauhantyöhön ja erotti Neuvostoliiton. Apua saimme länsimaista lähinnä vain Ruotsilta, minkä lisäksi toki Neuvostoliitto rauhantahtoisesti ja luotettavasti aseisti Suomea runsaasti, tosin vastahakoisesti.\nJari Räihä 9.5.2019 07:33\nNk "Itäblokkki" sai nauttia neuvostovapaudesta yli 40 vuotta. Vapauden ja tasa-arvon nimissä Berliiniin rakennettiin rauhanmuuri. Ihmiset siellä olivat vapaita ja onnellisia. Sitä osoitti erityisesti rajamuodollisuudet. Teollisuuden tuotteet, erityisesti kaikkien kansalaisten edullisesti saatavilla olleet Trabant- ja Moskovits-autot olivat luotettavuudessaan vailla vertaa.\nErityisesti kaipaamme johtavaa, kaikkein tasa-arvoisinta kansalaisryhmää, jota tämä ihanneyhteiskuntajärjestys ei niin täydellisesti vapauttanut.\nMeillä Suomessa on erääseen hallitukseen menossa olevaan puolueeseen liuennut tämän onnelan varauksettomia kannattajia. Tämä tietysti kielletään julkisuudessa.\npasi majuri 9.5.2019 07:38\nNiinpä niin. Neuvostoliitto, joka aloitti Saksan kanssa toisen maailmansodan ja hyökkäsi idästä, muun muassa Suomeen, voitti toisen maailmansodan. Unohtuiko Lintunen jotain?\nMika Riikonen 9.5.2019 08:03\nKoko muu maailma - paitsi Venäjä - muistelee toista maailmansotaa ihmiskunnan suurimpana murhenäytelmänä.\nJorma Myyryläinen 9.5.2019 11:07\nRiikonen haluaisi muistaa II Maailmansotaa murhenäytelmänä. Sitähän se todella oli. Käsittääkseni venäläisetkin tekevät niin mutta juhlivat sen loppumista ja natsien kukistamista. Me täällä EU:ssa taidamme molempia hieman häpeillä kun olemme muuttaneet päivän nimen. Sen jälkeen joku voisi nähdä yhtäläisyyksiä EU:n ja natsien "neue ordnung" mallille annetun "Neuropa" nimen kanssa.\nJori Kajanto 10.5.2019 03:53\nSuuri ansio natsien kukistamisesta kuuluu USA:lle, sen massiivisen avun ansiosta. Valloitushsaluinen neuvostoimperialismi jäi silloin kukistamatta. Onneksi se kukistui ihan itsestään. Itänaapuri oli pikemminkin suurin luuseri. Suomi säilytti/voitti ainoana NL:n rajanaapurina itsenäisyytensä, itänaapurin valloitusyrityksystä huolimatta. Se on juhlan aihe, ei ole mitään häpeämistä. Päinvastoin.\nJorma Myyryläinen 10.5.2019 10:32 Vastaus kommenttiin #14\nII Maailmansodan lopputulokseen vaikuttaneista merkittävyyksistä on monenlaista ilmaa ja moni on perustellusti Kajannon kanssa eri mieltä.\nSitä paitsi nyt oli kyse siitä kuinka tuota kukistamista nykyään muistetaan. EU:ssa sitä tunnutaan häpeiltävän eikä USA:issakaan kai juurikaan muistella missä tuli oltua mukana. Siellä muistellaan voitonpäivänä mielummin Japanin antautumista kuin natsien kukistamista.\nMeillekin K.Sorsa yritti saada Lapin sodan loppumista rauhanjuhlaksi mutta siitäkin on tullut sodassariekkumisen armorikas juhlapäivä.\nMitä tulee NL:n hajoamiseen niin se tokikin hajottamalla hajotettiin ja vielä demokraattisen kansanäänestyksen tuloksen vastaisesti.\nJuhlimisen aiheiksi sopii nimen omaan sotien lopettamiset ja rauhan saaminen.\nJori Kajanto 10.5.2019 11:49 Vastaus kommenttiin #16\nMitään perusteita ei NL:lla ollut miehittää naapureitaan. Ja näin juhlia voitonpäivää.\nTomi Solakivi 9.5.2019 08:40\nJa minä kun olen luullut, että Toinen maailmansota päättyi Japanin antautumiseen elokuussa 1945.\nTuomo Kokko 9.5.2019 22:14\nNeuvostokoulukunta rajaa sen Suureksi Isänmaalliseksi Sodaksi, joka muuten ei alkanut v. 1939, vaan vasta 1941. Jos luoteen suunnalla sitä ennen jotain tapahtui, niin jonkinlainen rajaselkkaus Mainilasta alkaen, mutta se ei vaadi enempää käsittelyä.\nJari Räihä 9.5.2019 08:48\nTuo historianvääristelyliite on opettavainen.\nKollaalla sotinut isoisäni kertoi itäystävän hyökänneen Suomeen ja "vapauttaneen" Karjalan, Sallan ja vielä Petsamon. Kumpaa uskoisi?\nMaailman silloista sotilaallista huippua edustanut Neuvostoliitto jostain blogistille tuntemattomaksi jääneestä syystä teloitti kenraalejaan ja sai suunnattoman määrän sotakalustoa imperialistiselta USAlta. Brittien apukaan ei ollut ihan olematonta. Ilman niitä Moskovassa juhlisi Aatun seuraajat.\nIsoisäni kertoi myös kommunistiloikkarista, joka livahti onnelaan autuutta rakentamaan. Luurangonlaihana onnistui karkaamaan takaisin, mutta jo parin vuoden päästä sama heppu julisti kommunismia ainoana oikeana yhteiskuntajärjestelmänä.\nVihreiden edeltäjät vierailivat Leningradissa, eivätkä löytäneet sieltä muuta, kuin aatteellista esimerkkiä länsimaille (kiemurtelevat jonot, tyhjät kaupat).\nMikä siinä ylevässä aatteessa on niin päätä sekoittavaa, että sitä kehtaa vielä nykyään ylistää?\nPertti Rampanen 9.5.2019 09:18\nOnneksi näitä naapurin voitonpäivän juhlijoita on Suomessa niin vähän, että kohta viimeinen kommunisti viedään museoon!\nJuha Riipinen 9.5.2019 19:43\nTänäkin vuonna venäläiset ja vanhat komukat viettävät onnistuneen rikoksen vuosipäivää.\nJorma Myyryläinen 10.5.2019 10:23\nPitääkö Riikonen Voitonpäivää rikoksen juhlimisena? Siis natsien kukistaminen oli rikos? Niinpä niin, murhettahan silloin onnistuneesta natsien kukistamisesta pitääkin kantaa.\nJori Kajanto 10.5.2019 11:04\nMinä pidän. Ja juuri sen takia, koska tämä voittaja (NL) teki aivan vastaavia rikoksia kuin voitettu: valloitti pienten kansojen alueita, ajoi alkupereäisasukkaat niiltä pois ja liitti itseensä. Mitä ihmeen juhlimista siinä on? Ja vielä kun itse natsien kanssa aiheutti koko toisen maalmnasodan synnyn.\nJuha Riipinen 10.5.2019 13:46\nPidän Neuvostovenäjää sotaan syyllisenä ja erityisesti näin varsinkin Suomeen liittyen.\nJorma Myyryläinen 11.5.2019 11:53 Vastaus kommenttiin #19\nVoitonpäivää 9/5 juhlitaan Natsi-Saksasta saadun voiton ja natsien kukistamisen kunniaksi. Ei Suomesta saadun voiton sillä sitähän he voittajat juhlisivat 13/3 Talvisotaan ja 19/9 Kesä- eli Jatkosotaan liittyen.\nToukokuun 9:nä 1945 Suomen osalta sota oli jo aiemmin päättynyt Lapissakin. Juhlassa ei siis ole kyse siitä, että Suomi oli onnekseen jo aiemmin eronnut hyökkäysliittokunnasta.\nP.s. ad Kajanto: II Maailmansodan sotasyyllisyys on niin kiistaton ettei siihen mahdu historian uudelleenkirjoittamista. Saksa ja sen liittolaiset, m.l. Suomi olivat selkeä hyökkääjä. Tokikin on monenlaisia teorioita mistä tapahtumasta tuo sota alkoi mutta mikään niistä ei tee NL:sta sotaan syyllistä yhdessä muiden kanssa eikä erikseen. Vain Talvisodassa voi sitä pitää hyökkääjänä mutta en ole nähnyt teoriaa jossa se olisi koko II Maailmansodan alku.\nJori Kajanto 11.5.2019 14:40 Vastaus kommenttiin #20\nNL aloitti hyökkäystoimet sekä Talvisodassa että Jatkosodassa. Talvisodan hyökkäysodassa se rosvosi Suomelta sen laillisia alueita ja Jatkosodan päätyttäänkin se sai pitää ryöstösaaliinsa.\nTottakai Suomella oli kaikki oikeus lähteä hakemaan alueitaan takaisin. Missään tapauksessa NL ei olisi palauttanut niitä, vaikka Suomi ei olisi vanhojen rajojen yli mennytkään.\nNL oli vuorenvarmasti sotaan syyllinen Saksan kanssa. Nämä imperialistiset suurvallat hyökkäisvät liittolaisia ja yhteistuumin Puolan kimppuun. tekivät etupiirisopimuksen, jossa jakoivat maita sulle-mulle-periaatteella. Myyryläisen on turha syöttää pajuköyttä, että NL ei olisi ollut milään tavalla syyllinen maailmansodan syntyyn.\n"Voitonpäivän" juhliminen Venäjällä on todella irvokasta toimintaa.\nJorma Myyryläinen 11.5.2019 16:21 Vastaus kommenttiin #21\nEn näe mitään irvokasta siinä, että natsit kukistettiin II Maailmansodan lopputuloksena enkä siinä, että sitä vieläkin muistellaan. Sen sijaan pyrkimys kirjoittaa siltäkin osalta historiaa uusiksi on sekä irvokasta että räävitöntä.\nNämä asiat on kuitenkin Kajannollekin niin monasti selitetty ettei liene tarpeen niitä taas tässä toistaa sillä sehän menisi jankuttamiseksi. Aiheetta siis enempään tällä kertaa tästä asiasta.\nJori Kajanto 11.5.2019 16:32 Vastaus kommenttiin #22\nNatseille sota ei onneksi ollut voitto mutta Myyryläinen ei vasemmistolaisena suostu ymmärtämään, että se ei ollut voitto natsien ja ennen kaikkea NL:n ja totalitaristisen kommunismin uhreillekaan. Siinä sodassa kun natsit eivät olleet niitä ainoita pahoja. Tämän vuoksi ei ole mitään aihetta juhlia voittoa natsismista, ellei samalla muisteta painokkaasti sitä, että neuvostovalta oli aivan samanlainen totalitaarinen miehitysvalta.\nYmmärrän kyllä, että Myyryläinen pakenee paikalta aina silloin, kun aletaan muistella neuvostototalitarimin ellei natsismiakin raskaimmista rikoksista.\nTuomo Kokko 9.5.2019 22:09\nKertaan taas omat voitonpäiväiset kokemukseni Kiovasta vuodelta 2011:\nKeskusaukiolla jaeltiin oranssimustia nauhanpätkiä rintapieliin kiinnitettäviksi. Otin nauhan vastaan, mutta työnsin sen taskuuni.\n"Me suomalaiset oltiin vähän niin kuin vastapuolella, heh heh... mitä nyt Lapin sodassa muka neukkujen rintamassa, heh heh... minunkin isäni tappoi rysssss-stoliittolaisia sotilaita minkä ehti kunnes itse haavoittui juuri näillä kulmilla, heh heh... etten oikein voi yhtyä tähän juhlahumuun vaikka paikalle osuinkin, heh heh... niin että vaikka olenkin tiedostava tyyppi ja tollai, on veri kuitenkin vettä sakeampaa enkä aio ryhtyä isäni taisteluretken syitä kiistämään, kun meillä oli kuitenkin se talvisota ja niin päin pois."